url: =Panglong Thukimna leh Mualtung Mite’ thu ~ Khup Lian Thang :: ZOMI DAILY\nposted on 19 May 2016 at 7:17 am Lomkholna: Article, Khuplianthang, Politics\nPanglong Thukimna (Laidal tung leh Lungsim takpitawh thukimna) leh Mualtung Mite’ thu ~ Khup Lian Thang\nDear Zomi U leh naute aw :: 1947kum, 12th Feb in Kawl, Shan, Kachin leh Zomi makaite in Shan State, Panlong khua ah, Panlong Thukimna suaikai uh hi. Tua hunpan kipan in Union of Burma cih gamthak khat leitung gamlim ah kibehlap a, tu in ahih leh kum 69 bang acing hita hi. Mi bang hileh akhangcing lua mahmah leh muan leh suan tu leh ta tampi neikhin ta ding hi mah leh, Kawlgam aa dingin bel khangcing theilo in apat pan akipan kik ding leuleu ding hiphot hi. Panglong thukimna bawl hun laitak in a kihel lo Karen, Kaya (Karenni), Rakhine leh Mon mite zong Kawlgam sunga a teng minam pi mah hi in, Kawlgam sunga om minamte mau gam leh thuneihna ciatna aom hun, a kigawmna leh gam khatin dinna thute a tomin in en suk pak dih ni.\nKawl mite tangthu thukan siam Dr. Thant Myit-U in “Zomite leh Kachin te pen cikmah hun in Kawlte ukna, thuneihna nuaiah om ngeilo hi” ci in gen hi. Zomite in Zogam lam a tungkhit pan kipan mangkangte a lut dong (AD 1300 pawl- AD 1896) dong, amau leh amau kimakaih kipan tah uh aa, a hunhun in beh leh upa makaiten uk in tua bangin na khangkhia na khuasa uh hi. Mualtung ah kizopna haksa leh kizopna tawm ahih manin pau leh aw-kaih nam tampi in kikhen uh hi.\nMangkang ten Kawlte gam alak khit 1888 pan Zogam lakding hanciam uh aa, gam makai hausa upa ukpi te in nakpi takin na do uh ahih manin Mangkangte in zong haksa sa mahmah uh hi. 1896kum taktak ciangin Mangkang kumpi Chin Hill Regulation Act tawh uk zo taktak pan hi. 1947 kum ciangin Panlong ah Kawl makaite tawh thukimna suaikai in Belpawl Gam phut uh hi. Suaktak na ngah khit teh Zomi makai ten State dinmun langam nailo uh ahih manin Special Division in ding phot aa, 1974kum pan in State khatin din kipan hi. A thudik mahmah minamte hi in, minam khempeuh in Kawlte deihlo in thau atawi ngeingai laitak nangawn kumpi te bangmah nawngkai sak lo in 1988kum buai hun panin thautawi kipan pan uh hi.\nZomite mah bangin Kawlte khan laitak nangawn in Kachin mualtung na ban kha lo uh hi. Mangkangte in Kawlte gam alak khitteh Kachin gam zong va sim uh hi. 1892kum pan kipan in Kachin Hill Regulation Act tawh uk hi. Mangkangte lutma hun sungteng, amau leh amau akhua khua ah upa , beh makaite mahin uk aa, amau pau in “ Duwa” te ci uh hi. Zomite tawh unau hi kici in, Zomite in “Behte” ci-in sam uh hi. Kawlgam ii leilu lam ah teng uh aa, a gam uh hoih mahmah ahih manin, leisung sumpiang tam mahmah hi.\nA diakin suang-eng (Jade) hoih mahmah pian hi. Dolsing, leh sing manpha tuamtuam tam mahmah hi. Kawlgam ii Mualsang pen Khakaburazi om in 5881 meter sangin South East Asia ah sangpen in zong kiciamteh lai hi. 1947kum in Panlong thukimna ah kihel in, Kawlte tawh Belpawl Gam phut in suahtakna lakhawm hi. A gambup in thu-um mi hi in, Kawlgam aa dingin Zogam leh Kachin gambek thu-um mi atam zaw a tenna gam ahi hi. 1961, 5th Feb in kumpi langpang in thautawi kipan uh in Kachin Indepedence Organization/Army ci uh hi. Mualtungmi thautawi lakah Wa te khitteh hahat pen dingin kiciamteh hi.\nShan te pen Thai minamte tawh kinai uh a, AD 200 kim in Sen gam Yunan lam panin Shan gam lam ah lal uh hi. A picing a khangto minamte hi-in, AD800 kim in gam kician mahmah khatin dingzo uh hi. Sente in khat veivei na nawkzel ahih manin a thakhauh zah dingin hat lo uh hi. Kawlmite tawh a thahat kilaih zel uh aa, AD 1300-1500 (Pagan akiat khit) sungteng Kawlte sang bangin thahat zaw uh hi. Amau pat khuapi Inwa (Ave) pen minthang penpen hi, leitaw gam lam Pegu (Hanthawaddy) ciang dongah thuneihna neizo uh hi. Mangkangte a lut laitak in amau leh amau aki uk laitak hi in a ukte pen “Sawbua” te ci uh hi.\nZomite tawh aki naipen ahi Kalay-Kabaw kuam ah zong na mangngei uh in, Kawlpi bang zong Shan khuapi khat ahi hi. Mangkang kumpi 1887kum in Shan gam la in, India panin direct in uk hi. 1922kum pan kipan The Federated Shan States Act tawh uk uh hi. Minam vai, gamvai ah apicing mahmah minamte hi in gamvai ah adang mualtung mite maiah amadawk amakaih minam te hi in , Panlong thukimna bang zong amau makaih hi in, Kawlte tawh Belpawl Gam phut ding cih thukimna tawh , suahtakna lakhawm uh hi. 1961kum thukhunpi puah dingvai zong amau mahin makai hi. Tun dongin gamvai ah thumu pen leh mualtung mite lakah vangnei pente ahi uh hi.\nKawlzang kuam sunga minam khempeuh lak ah mimal tampen hi in, a pilpen ahih loh hangin ukna thu sauvei a neizo pen minam te ahi hi. Anawyatha kumpi (AD 1044) pan a tawpna Thibaw Min (AD 1885) dong, kum 850 sung bang kumpi a nei uh hi in, Shante leh Monte tawh a thahat kilaih zel ahih hangin amau ukna mah sauvei pen dingin kiciamteh hi. Mangkang kumpi in thumvei sim in (1824-1826), (1852-1853) leh a tawpna 1885kum in Kawlte ukna thuneihna khempeuh lak sak uh hi.\nHih Kawlte gam sungah Mon mite, Karen mite, Karenni mite, Rakhine mite zong a om ngeingai hi in, Mangkangte lut hun in Kawlte’ ukna nuaiah na om kha uh leh leitang tungah thu neihna neilo uh hi. 1886kum, 1st Jan in Mangkang ten Kawlte gam khempeuh ka la khin uh hi a cih khit, 1887kum in Shan, 1894 kum in Kachin leh 1896kum in Zogam cih bangin a uk a thuneihna tangko uh ahih manin Kawlte leh hih minam lian 3, gam lian 3 te a tuamciat ahihna kilang mahmah hi. Mangkangte uk hun sungin mipil mitei tampi na om in, sum leh paibawl na lam ah na khangto mahmah uh hi. Muaimite (Shan, Kachin leh Zomi) tawh Panlong Thukimna nei uh in, suahtakna lakhawm uh hi.\nKawlte ukna nuai aa om Minampi 4 te :: Kawlgam tangthu, Panlong thu, Kawlgam belpawl thu sut ding hileng, helloh aphamawh adang minampi 4 te thu tawmta enpak dih ni.\nKawlgam sunga om minam khempeuh lakah mimal a tam thumna or nihna hi. (Amau pen mun khat ah omkhawm lo ahih manin aphazah kician data omlo hi.) Kawlzang kuam sungah alut masa pawl minam dingin kiciamteh aa, Kawlgam leitaw lam ii nisuahna lam, leh Irrawady Delta, Yangon leh Pegu Region lamah tam pen uh hi. Tanglai Kawl kumpi thahat lai in mau khutnuai ah Karente na koih mang uh a, tuiphum missioanary te Kawlgam alut hunin a kikhel masate zong na hi uh hi. Mangkang kumpi a tunciangin Kawlte khutnuai ah aom laitak hi in Kawlte tawh aki bangin uk khawm uh hi.\nGen. Aung San’s makaih Kawl galkap leh Japan gamkekte Kawlgam alut ciangin a phengtat Kawl gamkap honkhat hangin Kawlte tawk minam tualthatna lianpi om in, tuni dongin a kihua penpen minamte hi kha ding hi. Kawlgam suahtakna ngahkhit 1949kum pan in langdo kipan pah uh in Mualmi thautawi teng lakah a sauvei pen thautawi te hi uh hi. 1952kum in Kawlgam belpawl gam ii State dinmun ngahin, 1954kum in District munnih ngahbeh aa, tu laitak Karen State aki ci gam ahi hi. Karen khempeuh tenna teng a mau gam dingin ngen uh aa, tuni dongin ngahlo uh hi.\nKayate pen Karen minam khat mah hi in, amau kizepna ngeina vante puante hangin Karen a sante (Red) ci in kiciamteh ahi hi. Kawl kumpite khut sungah aom laitakin 1875kum pan kipan in Mangkangten Kaya gam , Kawlte khutsung pan sut in amau leh amau kiuk sak in, suahtakna pia uh hi. A mau tungah Mangkangten thuneihna nei lai veve hi. Mualtung miten Panlong Thukimna abawl hun lai in, amau zong na kihel uh aa, a pualam mi (lengla ) in na kihel hi. Kawlte, Shan, Kachin, Zomite in suahtakna alak khawm uh ciangin amau zong Belpawl Gam dingin khensat uh aa, Belbawl Gam 5 kigawm Union of Burma akipan khia ahi hi.\nKawlzang kuam alut masa minam liante mah hi in, Kawlgam alut ma Combodia lam ah aom lai pekpan un a khangto mahmah khin minamte ahi hi. Tuipi gei ah tengin sum zon paaizon zong siam mahmah hi. A khuapi minthang Suvarnabhuni (Thaton) pen nidang lai khua thupi mahmah hi in, tu laitak Yangon zong amau lamsa khuapi hi in, tua hun lai-in Dagon khuapi kici hi. Kawl Kumpi te a khan ciangin Monte gam vasim in amau tungah ukna va nei uh hi. Tua kawmkal ah Monte zong na hat zel uh in Kawlte ukna nei ki laihzel uh hi.\nKawl kumpi Pagon Emperior hun lai in Pagan ah Monte lai leh pau kizang hi kici hi. Mangkangte a lut hunin Kawl kumpi ukna nuai ah om uh ahih manin Kawlte tawh aki bangin ki uk khawm hi. Tu hun in Kawlte tawh kihel khawmmang, biakna leh ngeina zong kibang ahih manin aminam in khenhak pianpian ta uh hi. 1974kum pan kipan in Kawlgam Belpawl gam ii State khat dinmun ngah hi.\nKawgam nitumna lam ah teng uh aa Kawlte tawh apau uh kibang phial in aw-suah dan bek kilam dang hi kici thei hi. Amau leh amau ki ukin, kumpi gam lianpi leh khua thupi zong tampi nei uh hi.Kum zalom 18 pawlin Kawlte khutsung tung uh hi. Mangkangte lut hunin Kawlte khutnuai ah om uh ahih main Kawlte tawh aki bangin Mangkangten uk khawm uh hi. 1974kum in Kawlgam Belpawl gam ii State dinmun ngah uh hi.\nMangkangte uk hun (1824 – 1947 kum)\nA tunga minam pi 8 te sungpan Zomite (1896 – 1947kum) dong Chin Hill Regulation Act tawh, Kachin gam (1894 – 1947kum) dong Kachin Hill Regulation Act tawh, Shan gam (1887 – 1947kum) dong pen Mangkang kumpi in direct in uk in, 1922kum pan Federated Shan States Act tawh uk uh hi. Kareni gam zong 1875kum panin Kawlte khut sungpan Mangkangte’ panpihna tawh suahtakna ngah in 1922kum pan Federated Shan States Act tawh ki uk hi. Kawlzang (Kawlte, Rakhine, Mon, Karen) (1824 – 1947kum) , India Governor uk in, 1937kum pan kipan in Burma Act (1935) tawh kiuk hi. Mangkangte a lutma in amau leh amau atuam ciatin a ding ahih mah bangin amau uk sungin zong a tuamciak kiukna tawh uk uh hi.\nGalpi nihna khit Kawlgam\n1942kum , Japante in Kawlgam khempeuh la a, Mangkangte India gam dongah gal tai uh hi. Zomite tampitak zong Mangkang galkap te tawh tai khawm uh aa, a tailo Zomi galkap te zong, amau hih theihna tawh Mangkangte panpih uh hi. Tedim Road pi tungtawn ahi zongin Mangkangte in Kawlgam lam lakik uh a 1945kum, 1st May ciangin Rangon lakik zo uh hi. Tua hun pan kipan in Mualtung mite (Shan, Kachin, Zomite) The Frontier Areas Regulation 1946 tawh uk in, Kawlzang lamte ahih leh Burma Act 1935 mah tawh uk suak uh hi. Mangkang kumpi in bel galpi hangin a vanpuak uh giksa lua ahih manin hithei hileh aneih uh gamte tungah suahtakna a pianuam mahmah in, tua hun mah in Labor Party makaih kumpi te na kah hi.\nA khat veina Panlong kimuh khopna\n1946kum March 26-28 , Shan makaite hanciamna mah tawh Mualmi teng akhat veina Panlong kimuhkhopna nanei thei uh hi. Zomite tangin Pu Pum Za Mang (Tedim), Pu Kio Mang (Hakha) leh Pu Hlur Mung ( Falam ) te na kihel thei uh in, Kawlte in zong a sawtlo in Mangkangte tungpan suahtakna la ding ahih manin Mualtung mite’ mailam kalsuanzia ding kikupna a nei uh ahi hi.\nAung San – Atlee thukimna\nGeneral Aung San in Shan makaite na zawl bawlin Kawlte tawh aki bangin suahtakna lakdingin na hanthawn hi. Gamvai ah General Aung San te pen a tei mahmah khin uh hi in, leitung pilna lam mahmah ah zong Oxford University dekphial aa hoih Rangoon University pan sangmante hilai ahih manun na lianpi sem ding leh makaih dingin muanhuai thei mahmah bilbel uh hi.\n1947, 4th January in London zuan dingin Gen. Aung San kipan khia in lamkal ahi India ah zong bang kawm uh in makaipi Jawaharlal Nahru tawh zong kimu thei uh hi. A sawtlo aa abawl ding gambup thukhunpi bawlna dingin ngaihsutna tampi tak zong ngah uh hih tuak hi.\nBritish Emperior Prime Minister Mr. Atlee te tawh akimuh ciangin kum khat sungin Kawl mite in Mualtung mite tawh suahtakna lakkhawm dingin ngen hi. Tua kawmkal ah Shan ukpi te in Gen. Aung San pen amau ii tangmi hilo hi ci in sikkhau( Telegraph ) sat hi. Hih thu Gen. Aung San tungah akikoh ciangin,“ ko pen Mualtung mite hamphatna dingin a gensak hi ung” ci hi. Tua kawmkal ah Shan makai pawlkhat in mipi na khawmin Gen. Aung San cih bangbang ka thukim uh hi cih sikkhau( Telegraph ) khat tung leuleu ahih manin hih sikkhau siksan in Aung San – Atlee thukimna suai akai thei suakin mualmite tangmi zong na suak ziau pak hi. Hangsan leh ngengam cih ding hi.\nMualtung mite (The Frontier Areas) leh Aung San – Atlee thukimna\nAung San – Atlee thukimna ah thu nam 10 om in, a No.8 na pen Mualtung mite tawh ki memat thu ahi hi. A tom in en pak leng (1) mualmite leh kawlte kigawm in suaktakna lak ding thukim pih (2) Mualmite leh Kawlte ki maingap ki zol theihna dingin suakta takin ki zom kiho thei ding (3) Panglong Confernce bawlin maitang kimu tuah in kikum khawm dingin tua tungtawn in ahoihpen in vaihawm ding (4) Thukan ding Commission khat phut dingin, tua Thukan Commission ii muhkhiat nate khemepeuh Mangkang kumpi lamte, Kawl makaite leh Mualtung mi makai khemepuh tungah Thukhunpi bawlding mipi tangmite kimuh tuahna (Constituent Assembly ) aneih ma in zak sakna nei ding cih te hi. (A deihna bek ka at hi in a kicingin na sim beh na dingin ong hanthawn ing ).\nShan, Kachin leh Zomite’ Lunggulhna\n1947, 6th Feb , Shan leh Kachin makaite Panlong ah thu kikupna nei in anuai aa bangin thukimna nei uh hi.\n1) Democray ngeina bangin Kawlmite tawh aki bangin hamphatna ngah ding\n2) Minister panmun khat ngen ding ( tua hun laitak Mangkang leh Kawlte kigawm kumpi ukna ). Amah in maulmite vai, gamdang midangte tawh kizopna tuamtuam a vaihawm diing\n3) Kachin te ngetna ahi Kachin State thukim pih\n4) Aung San – Atlee thukimna pen mualmite tawh ki sailo\n5) Suahtakna ngahkhit teh Mualtung mite in inn a tuan nop leh tuan thei ding cihteng pulak dingin thukimna nei uh hi.\n6th Feb, nitak lam in Zomi makaite zong Panlong khau tunguh aa, 7th Feb ,9am in Kachin , Shan leh Zomite thukimna neih beh uh hi. A tunga Kachin leh Shan makaite thukimna sa ban ah\n1) Shan te ngah bangin kumpite’ ngah siahte tungtawn in hamphat nate khempeuh Zomi leh Kachin ten zong ngah ding\n2) Zogam aa dingin khantohna akisam sum leh paaite Gambup sum bulpi pan huai ding\n3) Shan, Kachin leh Zomite kigawm in “ Mungtung mite kipawlna” khat phuan ding cih teng thukim uh hi.\nHih thukimna tungtawn in 11th Feb in tangpi 6 ta, akigawm mi 18 tawh Mualtung Mite Kipawlna phut uh hi.\nGen. Aung San leh Mualmite’ Laidal tung leh akimu theilo lungsim takpi tawh thukimna\n1947, 9th Feb , Gen. Aung San leh Mualmite in gelna omsa bangin Panlong ah kimuhna nei uh aa, atunga a thukimnate , Gen. Aung San tawh na kikum uh hi. A cilin ki thukim zolo himah leh,a tawpna ah sanggam unau danin kiho kikum khawm uh in thukimna nanngah zo uh hi. Hihpen akhat veina lungsim takpi tawh kitelsiam in thukimna a neihna uh ahi hi. Hih thukimna tungtawn in Panlong Thukimna laipi bawl uh aa, 1947kum, 12th Feb in suaikai thei uh hi. Kawlte makai Gen. Aung San leh, Shan makai 13, Kachin makai 6 leh Zomi makai 3 in kithukim na nei uh hi. Zomi makaite ahih leh Pu Thawn Za Khup (Tedim), Pu Kio Mang (Hakha) leh Pu Hlur Mung (Falam) te ahi uh hi. Hih ni pen Union Day in kiciamteh in Holiday thupi mahmah khat in ki thupi bawl hi.\nHih Panlong Agreement sungah thu 9 om in, a vekpi phialin suahtakna ngah dong sepdan bawldan ding hi pian in, suahtakna ngahkhit Belpawl Gam ii kalsuan dan dingte, Thukhunpi bawlding mipi tangmi te’ (Constituent Assembly) kikup dingin nusia zaw uh hi. A thupi mahmah ah thukimna a No. 5 na ah, Mualmite in amau mun ah thu neihna neih sak dingin ki thukim hi. A No. 7 na ah, Mualmite khempeuh in zong Democracy gam ii ngeina bangmah in hamphatna, ki zakimna, ki zahtaakna cihte ngah ding uh hi. (Hih thukinate a kician in avekin na sim nangin ong zawn hi ing).\nSuahtakna lakkhopna ding vaiah Thukan Commission te’ mukhiatna\nAung San – Atlee thukimna aom mah bangin Kawlte tawh suahtakna a lakhawm ding, Mualtung mite’deihna taktak a kan ding Commission khat, Panlong Cofference pan kiseh hi. Hih Commission ah Mangkang kumpite, Kawl makaite leh Mualtungmi makaite kihel kim uh hi.\n1947, March 19-26 sung, Thukan Commission in Mualmi kipawlnate, ukpi te, gam makaite, dot ding a kilawm khempeuh tungah “Kawlte tawh kipawl in Belpawl Gam phut ding, suahtakna lakhawm ding”cih thu ah amuhna a deihna te uh siangtakin na ki dongthei na kigen thei uh hi. Thu tampi ciapteh ding om in, a diakin Shan, Kachin leh Zomite in 11th Feb aa a ki phut thak “Mualtung Mite Kipawlna” te’ thusunna kician pen leh a dangteng ii deihna khem peuh zong huamkim pen dingin kiciamteh hi. Tua te in ;\n(1) Mualmi te leh Kawlzang mite in aki bangin suahtakna hamphatna ngah ding\n(2) Mualmite in amau gam, amau minam ii mailam ding vaihawm thei ding, thu neihna nei ding\n(3) A ut nawnkei leh Belpawl gam pan khawl thei ding cih te ahi hi. Hih Thukna Commission te’ muh khiatna khempeuh Mangkang kumpi te kiang, Kawl makaite kiang leh Mualtungmi makai khempeuh tungah zasak kik uh hi.\nA cilpek in “Mualtung mite leh Kawlte in Belpawl Gam phut khawm ding” cih ahih manin atuam in “Belpawl Gam hi ding hi” cih pen kulsa nawnlo hi ding hiam, Mualgam Kipawlna ten pulak nawnlo lel hi.\nGen. Aung San’ gen Belpawl Gam ii kalsuan zia ding\nLaidal tunga kigelh thukimna bek hilo, Mualmite lungsim tawng aa om a deihnate uh Gen. Aung San in tel lua mahmah a hih manin 1947, 16th June in akhat veina thukhunpi bawlding tangmi te’ kimuhna (Constituent Assembly) ah gam ii thu bulpi 4 leh, thukhunpi ii tawphah ding thu 7 tangkona nei hi. Gam ii thu bulpi 4 te in\n(1) A suakta sitset gam (Independence)\n(2)Suakta in thuneihna a nei gam (Sovereignty)\n(3)Mipi thuneihna bulphuh aa akalsuan kumpi gam (Republic)\n(4) Belpawl Gam hi ding (Union State) ci in thu bulpi 4 na sungkhia hi\nThukhunpi ii tawphah ding thu (7)te in\n(1) Belpawl Gam kici dinga thu neihna anei thukhunpi te hi ding hi.\n(2) Thukhunpi sunga ciaptehna aom State khempeuh in, thukhunpi sunga om bangin a State ii zingvai hawmna ah thuneihna nei ding uh hi\n(3) Gambup leh State khempeuh ii thuneihna pen mipi tungpan kipan/kingah bek ding hi.\n(4) Gammi khempeuh ki deidanna omlo in, gambup thukhunpi nuai ah, suakta takin thugen theihna, biakpiak theihna, nasep theihna, etc… te nei ding uh hi.\n(5) Mimal tawmte’ aa ding zong a ngaihsut sak tawntung thukhunpi hi ding hi.\n(6) Gam akip nangin gam ii leitang tung, vantung, tuitung mun khempeuh ah thu neihna leh thuman thutak bek in uk den ding hi.\n(7) Tangthu hoih anei Gam ahih mah bangin leung gamvaite mun lakik in, mite leh leitung aa om Pasian bawlsa nuntakna nei khempeuh aa dingin na hoih a semkhia, leitung ah kilemna a tungsak, gam khempeuh tawh aki it diamdiam Belpawl Gam ahih nangin a hanciam den gam hi ding hi, ci in thusunna nei hi.\nGen. Aung San in Mualmite tung kamciam pia phapha\nHih atunga thubulpi te ban ah thukhunpi bawl ding Mualtung gam tangmite tungah anuai aa bangin kamciam pia phapha hi. “ Ni dang pekpan ih kikup tohtoh nate tungtawn in ahi zongin, Laidal tungah ih thukim khopna nate hangin ahi zongin, Thukan Commission te in no mualmite let-et Belpawl Gam vai tawh kisai ong genna hangin ahi zongin, a Laidal sung bek ah akigelh hilo in , ei leh ei ih lungsim tawgpan lungsim takpi tawh ih deihna te ih ki theihpih ciat hi. Note deihna bangin thu kivai hawm dinghi cih ong theisak phapha nuam ing.\nKong piaksa kamciam, ih thukim sa thute , Mangkangte’ thuciam palsat bang hilo in, kong tangtungsak hamtang ding uh hi. Nong muanmawh zenzen uh leh ko kaciam ong piate’ thumanna , ka cihtaknate ong simmawh na hizaw ding uh hi.” ciliang in Mualtung mite lungkim mahmah uh in a khut bang beng ziahziah uh hi. Hih danin Gen. Aung San in muanhuai takin kam aciam hangin a sawt lo in amah kisuam lum sese hi.\nGen.Aung San kisuam na\n1947, 19th July, Gen. Aung San leh a lawmte in mailam kalsuan zia ding kikum in a om laitak in thautawi mipawl khat in na kap gawp aa (makai 7 leh a sawl tangzang 2 ) in a nuntakna bei lawh hi. Ama panmun U Nu in luah to in makaih hi. 1947, 24th Sept in U Nu in Gambup thukhun pi ding, Gen. Aung San anuntak lai in a hampi in akibawlsa, tuateng apuah khit teh, Constituent Assembly ah puakin kipsak uh hi. Hoih takin kikup nawina, Gen. Aung San deihna tawh bangteng kituak kituaklo cihte et kikna om lo in kipsak mawk uh hi. Gen. Aung San ii ngimna leh Mualmi te deihna pan lampial mangkhin ta hi.\nPanlong Thukimna (Laidal/Lungsim tawng ) pan apial Gambup Thukhunpi (1947 )\nGambup thukhunpi (1947) ii Panlong thukimna pan nakpi takin apialna thu Kawlgam gamvai mipiltahuampi in nampi 3 in na khensuk uh hi.\n(1) Mualmite, State te in amau gam leh amau mailam vai ah thuneihna neilo uh hi. Parliament a tuamin neilo uh aa, Gambup Parliament in gamvai thuteng vai hawm hi. Tanupi khat (Minister) khat bek nei in, amah pen State/Mualmi te a dingin alianpen ahih hangin amah pen Gambup Prime Minister pa in a deih bangin semsak khawlsak thei mawk hi. Ki ukna lam, vaihawmna lam ah thuneihna nei vetlo uh hi.\n( 2) Minam innpi ah palai dingin Shan 25, Kachin 12, Zomi 8, Karen 24, Karenni 3 leh Kawlzang pan 54, akigawm tangmi 125 hi. Belpawl Gam ci napi in Minam tangmi ciangin a tawm a tam in khen hi. Bek thamlo in Panglong Thukimna bawlpawl te ahi Shan, Kachin leh Zomite kigawm sangin Kawlte in tangmi tam zaw nei uh hi. Mipi Innpi ah tangmi 250 om hi in, mimal phazah leh township zui in seh uh ahih manin mimal tam leh gam lianpen anei Kawlte in Mipi Innpi deep mang hi. A thupi penpen, sum zekna tawh kisai khempeuh Mipi Innpi in vaihawm hi.\nThukhun bawlna, a dangdang vaihawm na ah Parliament dawlnih in thukim kul aa, a thukim zawhloh te uh, Gambup Innpi ( Minam leh Mipi Innpi kigawm ) in vote pia ding cih ahih manin a tawntungin Kawlte in a zo den dinga kibawl thukhun ahi hi. Kumpi leh Tanupi khempeuh tungah zong Mipi Innpi bekin in thunei ding hi ( Art 115 : The Government shall be collectively responsible to the Chamber of Deputies ) cih hi sawnsawn lai hi.\n(3) Belpawl Gam ahih mah bangin minamte in State khat ciat , State kumpi ciat tawh om ding, tua tungah minam kim kigawm in Gambup Kumpi om ding, cih dan ding hi napi in, Kawlzang in State khat in dinglo in Gambup Kumpi in Kawlzang tengzong len hi. Lam khatpan, Kawlte ukna gam ah Mualmite in State a tuamciat ah teng uh hi cih dinmun a tun ahi hi. Hih in Belpawl Gam pan in Mualmite in Kawlte pan abel Gam suakziau uh hi.\nTaungyi Conference, A dang thukhunpi nihte (1974,2008)\n1948, 4th January in suahtakna a ngah khit, a sawtlo in tualgal in zompah hi. 1961, June 8-16 dong, Taunggyi ah Mualtung mi tengin khawmpi khat nei uh aa, thukhunpi puah dingvai kikupna om hi. Hih munah Zogam pan Pu Capt. Mang Tung Nung leh Tg. Chin Sian Thang ( Pu Chin Sian Thang, ZCD ) te zong kihel uh in, Mualmite ki pumkhatna Committee ah zong panmun thupi len uh hi. Thukhunpi puah vai tawh kisai gambup huam khawmpi pen 1962, 24th Feb pan kipan in Yangon ah om in, Party namkim, Gambup makai khempeuh in zong lunglut takin kihel uh hi.\nAhih hangin theih ding a thupi mahmah khat ah, Mualmi gamte ( State ) te in a ut hun teh inntuan thei ding cih pen Thukhunpi (1947 )sungah om hi mah leh, inntuan ding nangawn vaihawm nailo, thukhunpi puah ding aki vaihawmna hangin Gen Ne Win 1962, 2nd March in Mualmite in inntuan khak ding launa paulam in thuneihna teng la in galkap ukna tawh na uk hi . 1974kum in Thukhunpi thak tawh, Party khat thuneihna dingin na bawl hi. Tua alemloh ciangin 1988kum in gambup buaina aom leuleu ciangin Galkap tem ah in thuneihna lakik uh hi. Galkap te makai in thukhunpi (2008) bawl leuleu uh aa, tu laitak tua mah bulphuh in Kawlgam (Belpawl Gam) a kasuan laitak ahi hi.\nZNC – Kalay Declaration, 21st Century Panlong Conference\n2010, 24th Oct in ZNC kipat zawh kum 22 cin khawmpi panin tangkona khat nei uh a, tua pen Kalay Declaration ci-in Kawlgam gamvai ah minthang mahmah hi. A diakin 1947kum, Panlong Khawmpi mah bangin Panlong Nihna bawl ding tawsawnna hipipen hi. 2016, 9th May ni in Kawlgam’ State Counselor Daw Aung San Suu Kyi in aman lang theithei in kum zalom 21 Panlong Conference neih ding, ki lemna lam a vaihawmte kiangah , genna nei hi. Hih thei hileh kha khat kha nih sungin neih ding lunggulh hi. Tua khitzawh bel tuni dong koici ding cih kiza nailo phot hi. 1947kum Panlong Conference tawh bel a khuahun, leitung gam dinmun, Kawlgam mual mite dinmun, Kawl makaite dinmun, avekin ki lamdang mahmah ta hi. Mualmi thautawi te, Mualmi/Kawlmi gamvai party te, Mualmi minam makaite, Kumpi galkapte , USDP (Kumpi lui, galkap lui) leh tu laitak gam ukna thunei NLD te cih bangin akihel thei ding kipawlna tampi pha ngeingai ta hi.\n2016kum, NLD kumpi leh Mualtung Mite\nTukum 7th May aa kibawl UNA (The United Nationalities Alliance ), Mualtung miteng (nam 7) kipawlkhopna te kimuhkhopna ah Shante (SNLD) makaipi U Khun Htun Oo thu gen en pak dih ni. “ 2015kum, Gambup kiteelpi ah NLD ngah nangin mualtung mite in ki bawhhuan himah ta leh, panmun hawm ciangin mualtung mite deihna, adiaikin Rakhine in State Kumpi ding anget hangin pia lo hi. Bangbang hileh, NLD pen Mualtung mite in muangluat theih om nawnlo hi. Mualtung mite ei leh ei kipumkhat in kalsuan ding hita hi” ci in khasiat huaitakin gen hi.\nA taktak in SNLD in zong State kumpi ding ngen hi ci in thu kiza hiauhiau a, tua mun angah loh the Union Level aa mun thupi khat leh nih apiak hangin SNLD in sang nawlo hi cih thu gingsawn zong om hi. NLD in haksatna atuak laitakin a dinpih tinten UNA bek hi in NLD tawh zong aki lawmta mahmah kipawlna ahi hi. UNA pen Mualtung Mite ( The Frontier Areas -1947) tawh aki bang, aki tehkaak thei dinmun hi in, NLD ahih leh Phasapahlah ( AFPFL -1947 ) tawh kiteh kak thei hi. DASSK pen apa Gen. Aung San ( 1947 ) tawh kiteh kak thei hi. 9th May ni in DASSK in agen kum zalom 21 Panlong sam ding acih in 7th May aa UNA te kimuhna kizopna om kha ding hi. Tutung Panlong Conference dingpen lunglut huai mahmah limliam hi.Panlong Thukimna(1947) tungtawn in muhna, ngaihsutna pawlkhat\n1) Nidang lai in Minam leh gam vai ah Shante in Mualmite a makaih den hi in, tu in ahih leh Zomite in amau leh amau ngaihsutna tawh amai lam ding a phul hunta hi.\n(2) Panlong masa lai in, mualtung mite (innkuan sung, mualmi khat leh khat kikal ) kipum khat lai in, tu in ahih leh Shante aa kipan kikhen thang pianta ahih manin Kawlte pen gal dingin or ki dempih dingin lianlua ta hi. Tua ahih manin 1947kum laidan mahin Mualmite khatvei aki pumkhat loh phamawh ding hi. Ahi thei mah ding hiam? Lampi dang bang aom ding hiam?\n(3) Mualmite lungsim siangthona tungah, Kawlte in amet dok kik lohna dingin Mualtung mite a pilvang ding kisam ta ding hi. Suahtakna ngahkhit Kawlgam abuaisak pen Panlong thukimna abawl Mualtung mite hang hilo hi. Kawlte in Mualtung mite 1947kum thukhunpi tawh a khembawl hangin a ki ciamsa uh Belpawl Gam aki tap lohna dingin aluanguh khamin a Gam na hu uh hi. Galkap kumpi bang kahkei leh Mualmi thautawi bang omlo khaphial thei ding hi. Inntuan sawm hetlo in, kikum khawm in thukhun apuah sawm (1962 , gambup conference) a picing Mualtung mite na hi gige hi. (Karente bel a thutuam hi in, Kawlte tawh minam vai akilemlo limlim hi) . Tulaitak NLD makai DASSK muanhuai mahmah ta leh, a dang a nungthuap dingte amuan huai takpi mah diam?\n(4) 1947 kum hun in, Zogam pan makaite’ akihtak pipen in Kawlte tawh kipawl keileng koici nuntak khuasak ding, nek leh dawn , ci leh sathau koipan ngah ding cih hipi pen hi. Mipite’ nuntak nopna ding deihluatna hi. 2016kum hita, Zogam in amau leh amau kivak zo nailo dinmun hilai hi. Zomite in apianna Zogam leitangah lampi tuamtuam zongin, minam dang kuamah tungah kinga lo in, amau khe tungah a din zawh matengin suahtakna kician ngah ngeilo ding hi. Tua ahih manin, Zogam aa om gam makai, pawlpi makai, minam makaite in thu saupi khual in, Zogam aa om kipawlna khempeuh picing in, ki pumkhat in na asepkhop loh phamawh ta hi.\nA tenna leitung tungah an khing a kham nangin hanciam in na a sepkhop loh phawmawh ta hi. Khantohna dingin akisam mahmah Pilna mahmah zong nakpi takin a zon ding uh kisam hi. Tua bangin kalsuan hileh, Panlong Thukimna – Gambup Thukhunpite – Minam lian biakna lianpi te’ nawmvalh ding cihte, DASSK om nawn keileh gamvai koi ci ding cihte tawh, lungkham om nawlo dinga, Pasian piaksa leitang tungah nuamsa in nungtak theihna ding lampi tampi lakpan a thupi khat hi kha thei ding hi.\nLaisim mimal kim in zong, na ngaihsutna te suk inla ,a beisa tangthu tawntawn in pilna lakteih ding, mailam kalsuan zia dingte sungkhia ziahzaih dih in. Tua te in Minam, Gam khantohna dingin kal masa hipah ding hi. Khup Lian Thang\nThe Constitution of Union of Burma (1947)\nZahre Lian of Burma, Dr. Stephen Hre Kio\nGen. Aung San’ Union of Burma, Salai Lian Hmung Sakhong (Paper )\nA ki tamkham theilo ding Belpawl Gam , U Swe Ohn (Nyaungshwe )\nState 8 leh Gam thukhunpi, Nai Nywe Thein (Paper)\nPolitical Change in Burma: Transition from Democracy to Military Dictatiorship (1948-62), Nehginpao Kipgen (Special Article )\nPrevious: Ngimna Tawsawn Pawlpi (Purpose Driven Church)\nNext: Paris pan Cairo zuanin aleng EgyptAir vanleng mangcip\nMalaysia kumpi in North Korean Ambassador pa agampan hawlkhia ~ ZD


timestamp: atn

url: =Zomite i ki-it i kingai takpi mah i hihiam? ~ Thomas Mung :: ZOMI DAILY\nposted on 27 July 2020 at 8:55 am Lomkholna: News, Thomasmung, Zomi\nNung deuh si gal na khat ah COVID-19 positive pi pi quarantine bawl lo, inn ah omlo, kikem lo uh aa si galna funeral service ah apai tan tan ei mi nupi pawlkhat om kici aa, dah huai mahmah hi. Positive lai Khangno khat bang negative nailo pi funeral service ah va kihel aa, Usher bang va sem dep kici lai hi.\nAmau tung pan mi bangzah in lawh kik hiam cih kithei lo ahih manin dahnuai mahmah hi. I minam, i pawlpi, i khua i tui i it takpi mah i hi hiam? cih kidot huai hi. I minam, I pawlpi, i innkuan i it tak tak leh positive i hih khak zen zen leh midangte natna va hawmsawn loin, vaak lo pah in inn ah hoih tak quarantine bawl in kikembit pah ding ahi hi.\nMisi inntek lam ten zong i ci adam loh lam hong telsiam lel ding uh hi. Mailam ah ci dam lo leh positive pi pi in mipi sung peuh mah pai kha nawn kei ni. Expose ding, kilawh gawp ding ala huai pen pen din mun ahi hi.\nEi mi sung COVID-19 pulnatna i kilawh gawpna ahang khat in Positive ahi sa te kidawm lo uh aa, vak vak, kihawh hawh na pan akilawh tampen kici hi. Hih pulnatna hangin i minam sungah dahna luankhi tampi luang khin ta aa, i muan i suan ten zong mual hong liap san ta uh hi. I minam aading PHA zo ta hi, kua man sih lawh nawn kei ta peuh ni.\nHi vai tawh kisai Pastors ten, minam makai ten zong ANA lo tak aa genkhiat ding hun hi ta hi. Tua hi in Zomite in i minam, i innkuan, i pawlpi i it tak tak leh Positive i hih khak leh negative i ngah kik dong inn om in vakkhia loin kikembit tek ni.\nMore: Covid-19 theihhuai thupawlkhat leh US thutuamtuam ~ Thomas Mung\nPositive lai pi pi i siavuan (doctor) pawlkhat te leh CDC ten vak thei ta teh nasep kuan thei ta teh acih uh hang lungmuan omlo, killawh thei lai ve ve i hih manin i Kawlgam te zuih dan mah in negative i ngah kik dong mah lungsau tak aa i kikep ding, quarantine i bawl ding thupi mahmah hi. US gam ah natna hi zah atamna ahang khat in positive te hoih tak kikem zolo uh ahih man na hi hi. Thomas On Sian Mung (Thomas Mung Guite) Washington D.C July 24, 2020.\nPrevious: Thuthak tomkim ~ The Tedim Post (27 July)\nNext: Covid-19 Update: White House pan theihhuai leh US thutuamtuam (July 24)


url: =Mizogam Zomite ~ Rev. Gin Khan Nang :: ZOMI DAILY\nposted on 20 June 2016 at 9:00 pm UTC+9:30 Lomkholna: Article, Ginkhannang\nHih hun lai-in Sailo ukpite leh Sukte ukpite (Zogam ukte Sukte beh ahih manun Sukte mi kici hi) in kiciamna na bawl uh a, “Gun tui a leh luan a, Vamim mei in tongkhat a phak kei buang leh, kuamah kido lo ding hi hang” ci-in kiciamna bawl uh hi. Ahi zongin Champhai a Vanhnuailian in hausa a sep laitakin zan khat thu-in a inn kihalsak hi. A zinte uh Liankham kici in a halte pen “Sukte-te hi” ci-in ngawh hi.\nTua hun lai-in Sukte-te in gal a sim uh ciangin inn hal masa zel uh hih tuak hi. Tua ahih manin Sukte-te in hong do hi ci-in ngawh a, a zing ciangin pasalte sawlin Lentaang sak lama Sukte om na muh peuhpeuh uh va that un ci-in sawl hi. Pasalte zong kuan pah uh hi. A nung ciangin Vanhnuailian kisik kik a, samkik sak hi. Ahi zongin a phak zawh loh uh pasal nga Zabiak makaihna tawh paisuak uh hi.\nLentaang a khen khit uh ciangin Sukte mi khualzin ding tawh kituak uh a, kisatpah uh hi. Sukte-te in zo a, thau nih laksakin, mi khat that uh hi. Tua bangin Sailo-te in a do ciangin Ukpipa in “Gun tui leh luan ta a, Vamim mei tong khat pha ta hi’n teh maw” cihsan hi kici hi. Tua hun khit ciangin Khuanglengah Thanhrang in hausa a sep laitakin Zapau makaihna tawh a sim dingin kuan uh hi. Thanghrang leh Lalburh in Tuirial a Kalate sim dingin pasal teng a kuanpih laitak hi a, Khuangleng khua-ah mi tawm bek om hi.\nMi a muh peuhpeuh uh that uh a, kimkhat phial thatin, Thanhrang zi leh tate matsak hi. Thanhrang leh Lalburh a ciah uh ciangin a khuate uh kuamah na om nawn loin, a zi leh tate na kiman khin ahih manin Thanhrang lungleng khasia-in kap ngeuneu a, la phuak liang hi. Kim khatte kitankik a, a kitankik lo a om suak tampi om hi kici hi. Tua khit ciangin Zatual makaihna tawh Diltlang sim leuleu uh a, a tun’ma deuhun a khua kang ahih manin mi taimang khin a, tawm thatin, tawm mat nei uh hi.\nHih thute hangin Champhai pan Chhingchhip khua dong kisamin Sukte gam sim dingin kiciam uh a, Sukte hausa Thuam Thawng va sim uh hi. Thuam Thawng in na za masa ahih manin lampi-ah na panga, Lusei lam makaipi Lallianhlut kaplum uh hi. Lusei lamte zong lau-in lehtai uh a, sim zo lo uh hi. Kum 1872 kumin Sukte pawl in Champhai va sim leuleu uh hi. Mikang kumpi a khan laitak hi a, galcing na kikoih uh ahih manin deih bangin zo lo uh hi. Lusei lam zong si a, Sukte lam zong si a, kizo om tuan loin Sukte lam ciahkik uh hi.\nA ciah ni mahun Mikang galkapte Champhai lut a, uk suakta uh hi. Tua kum mahin Champhai zang panin Chawnchhim kici tu-a a omna munah kituahto uh hi. Mikang kumpi in a uk ciangin kidona om nawn lo hi. 1920 pawlin Mualnuam panin Vapar kisat hi. Hnahlan hausa Saithuam in zineu Ngaikang a neih ciangin a zipi tawh kilem lo a, Lungpizawl kici Murlen khua 1931 kumin sat a, hausa sem hi. Vapar a om eimite zong Murlenah kisuan to uh hi.\nMurlen a omte pen Mualnuam, Keizang leh Thalmual mi hi. Tua hun pawl mahin Mualnuam panin mi tawmkhat Chhungte na lut a, Mizogam buai ciangin Champhai-ah kigawm hi. Ngaizawl pen Tuitawh leh Kapteel khua mi hi deuh a, Ngur khua pen Mualnuam leh Keizang mi hi deuh hi. Leisenzo leh Sesih pen Mualbeem leh a kim pana pai hi. Hnahlan leh Vaikhawtlang pen a gal khua, Selbung, Tuimui, Tuimang, leh Bapi, Darkhai leh a kim khuate hi deuh hi.\nKum 1937 kumin Kelkang khua-ah khanlawhna thupi takin tung hi. Tua hun lai-in Kelkang pen inn 180 hi a, mihing 400 bang pha hi. A kimkhat Lawki hi lai hi. Khanlawhna hangin mi tampi in Pasian tungah lungdam kohna-in gan goin pawi bawl hi. Tua banga gan pia mi 26 om a, amau lakah mi nih “Pasina” leh “Hnawkzama” cih om hi. Hihte geel pen Zomi hi ngeel ding hi. Pasina pen Pa Cin hi dinga, Hnawkzama pen Nok Zam cihna hi ngel ding hi. Vok khat tuak pia uh hi. Hih Kelkang khanlawhna-ah Zomi zong kihel hi cih kithei hi.\nKumpi in a mat gawp ciangin pawl khat Leisenzo leh Khuanglengah tai hi. Pu Son Lang (Leisenzo) zong Kelkang khanlawhna pana piangthak hi kha thei ding hi. Pu Son Lang in eimite omna khua tengah vak kawikawi-in Pasian thu tangko hi. Pu Son Lang thugenzia pen “Pasian thu na um un” cih ahi hi. “Bang ci up ding ka hi uh hiam?” a cih uh ciangin “Um suk peuh le-uh cin hi mai” cih tawh dawng zel hi kici hi. A gente in zong a gen dan ding thei lo, a sang dingte in zong a san dan ding thei lo hi. Tua banga a kipattah Zomite ihi hi.\nMurlen khua-ah 1942 kumin Pawlpi kiphut hi. Ka naupan’ lai (1955-56?) pawlin khanlawhna tunga, limna, laamna, pau theih loh cihte nakpi-in tung hi. Tua hun laia makaite pen Lut Gin, Vai Za Dal, Gin Khaw Hau, Sian Zam, Cin Khual, Damsawm cih bang ahi hi uh hi. A lamdang khat pen Cin Khual in lai gelh thei hi. Amah lai mal khat zong a thei lo, sangkah ngei vet lo, lai cih zong a thei ngei lo hi napi-in Kha pan a ngah ci-in sing tawn khat sat pekin tua tungah lai gelh a, a inn tual kong tungah suang hi.\n“Gate” bangin bawl a, a lai gelh pen gate banner danin kisuang hi. Amah bek in sim thei a, a khiatna zong amah bek in thei hi kici hi. Tua lai pen kikemcing kha hi leh tuhun ciangin ciamteh huai mahmah suak ding hi. Pau Cin Hau lai tawh a kibang hiam, ahih kei leh tu lai Mikang lai tawh a kinai zaw hiam cih ahi zongin kikan thei ding hi. A it huai zia kiphawk kha nai lo ahih manin a mangthang hi mawk hi.\nLut Gin pen khatvei Zeisu bangin kibawl a, a kong tualah singlamteh phutin singlamteh tungah guak tangin kikhai sawm hi. Tua khit ciangin lakhia kik uh a, inn sungah tui siangtho kitheh ci-in tui tawh kisil a, sianthona tangsak uh hi. Ka ciamteh theih dang khat pen, Pi Gin Zel (Rev. Suan Khan Thang’ pi ) ahi hi. Amah “Milim (khami)” kici a, piteek ahih hangin nisimin khua sungah lo kuan zo lo, cina a om, inn ngakte vehin thunget sak den hi. Tua hun lai-in cinate sim loh buang inn om loin lo kuan khin zel hi.\nDam lo teng innah om uh a, khua sungah sunin mi muh ding tam lo hi. Cidam napi a lo kuan lo-a inn a omte pen “Thadah” kici hi. Pi Zel pen “Tui khumbawl thei hi” kici hi. Keupum (Um keu a kibawl) tawh tui suakin, a tungah a khut pekte geel nuainuai hi. Hun ta inteh a cih ciangin cinate dawnsak a, a tui pen khum hi ci se uh hi. Tui a dawnsak khit ciangin thungetsak a, cinate dam thei hi ci uh hi. Tua hun lai-in mite’n a thusim khol loh hangin ama nasepna Pasian in thupha pia a, Murlen khua mi hih bangin hong lamto hi kha ding hi. Tua hun lai pek a thungen damsakna nei om cih pen thupi kasa mahmah hi.\nKum 1960 pawl ciangin Mizogamah pianthakna thu hong lut a, kha mangthang mat nopna hong piang hi. Tua ciangin eimi Khristian a suak nai lote veina kinei a, khua ciatah hanciamna kinei hi. Ngur khua-ah Dam Go pen piangthak masa pawl hi a, Presbyterian Pawlpi in eimi sunga Sawltak sem dingin 1966 kumin hong laksak hi. Murlen-ah Thang Sian Gin a khut thau tawh kikap kha a, a dam ciangin nasem thei tuan lo hi. A dam loh sung khempeuh Lai Siangtho sim den a, tua panin kikhelna nei hi.\nA dam ciangin Aizawlah pai-in Synod Mission Secretary Rev. V.L. Zaithang kiangah tungin Sawltak ngen hi. Ei mite kiniam diak ahih manin ei sunga sem ding eimi mah kisam hi kici hi. Tua banga a nget ciangin amah la lo-in Champhai Pastor deihna bangin Ngur khua Dam Go Sawltak dingin la uh hi. Ei leh ei “kiveina” nei ta cihna hi. Mi dangte hong veina sangin ei i kivei ciangin khua kimu zaw hi.\n1963-66 sung Murlenah Sangsia ka sep sungin Aiduzawl Rev.Pathiau bialah ki om hi. Kum khat Hmarchhak Presbytery khoppi Hnahlanah tunga, ka U Gin Za Go makaihna tawh lapawl ka pai uh a, action tawh la (Tedim kam tawh) khat ka vasa uh hi. Tua hun lai-in Hnahlan Vengthlang Pawlpi om nai lo hi. Aiduzawl “Bial Thalai Khawmpui” ci-in Murlenah khat vei hong tunga, tua lai-ah kei zong Assistant Secretary dingin hong kiteel cing hi.\nAhi zongin sem man loin gambuai in hong lap ahih manin kitaisan hi. Gam buai in hong lap kei leh zong Mizogam eimite in ei leh ei kiveina a kinei ta hi. Biakna lamah I khanlawh ciangin I minam, I pau leh I ngeinate itna kinei bek hi cih kithei hi. Ngaizawl khua pen eimi sungah RC lut masakna hi.\nTu-in Ngaizawl khua pan Father/Brother kici Pasian nasem 4-5 bang om ta hi. Khua mu pawl suak ding hi. Sialkal tangah EBC Pawlpi kum 1965 khit ciangin na lut hi. Kikawmna haksat manin thukizakna om lo hi. Mizogam buai khit ciangin biakna hangin sak leh khanga om eimite kithei-in, thu kiza tuahin, kikawm tuahin a om thei i hi hi. Biakna mah in minam hong gawmin, hong ki-itsak hi. Biakna-ah pumkhat thei hi lehang leitung vai-ah zong tu-a sangin nakpi takin kithutuak zaw lai ding hi hang ci-in ka mu hi. Hih pen Mizogam buaima (1966) tangthu ka theih dana kong gelh ahi hi. Mizogam Zomite Topa in thupha hong pia ta hen. Rev. Gin Khan Nang\nPrevious: Korea Gam le Mi te: Zomi khat ii muhna pan (4) ~ Cope Suan Pau\nNext: Zuapa’ Suunkhua (Father’s Day) ~ Pu Zokhai


url: =Naungek khat leisung ah aki phumzawh ni 3 ciangin ahinglai in ki mukik :: ZOMI DAILY\nNaungek khat leisung ah aki phumzawh ni 3 ciangin ahinglai in ki mukik\nposted on 21 April 2017 at 11:29 pm Lomkholna: News, Sawltak, World\nAfrica gamsung ah naungek khat anu in ahinglai in leisung ah phumsuk a, ni 3 khit ciangin ahingmah in ki honkhia kikthei cih Mirror panin kiza hi. Hih naungek pen pasalno hi a, anu in asuahkhit ciangin damdam in asiding in leisung ah aphum kici hi.\nAnu pen singset Timber Factory khatah nasem ahihi. Naungek pen a nasepna Factory sung aom singnuai kawmkhatah lei tokuaksuk in aphumziau ahihi. A naseppih te’n naungek kapkap za uh ahih manin, tuapan in aki mukhiakik cihi.\nSouth Africa, KwaZulu-Natal Province sung aom Paddock Town ah thupiang hi a, anu in palik te tungah agenkhiatna ah kanu kapa te’n ta kaneihkiklam hongtheileh hong thukim pihloding cih patau kahih manin, leisung ah aphumhing cimawk hi.\nAnu pen kum 25 aphakhin khat hi a, hih naungeklo adang kum 4 aphakhin ta khatzong neikhin cihi. Pasal neilo in takhat aneikhin hi a, adangkhat neilaileh anu apa te’n dik saloding cih lauthawng ahih manin, naungek asuahkhit ciangin leisung ah asiding in aphummah cimawk hi.\nA naseppih te’n naungek kapkap azak ciangin zongkhia uh a, amuh ciangin Police te zong zasak uh cihi. Palik te atun ciangin anu in keisungpiang kata hi ci’n pulak khiapah cibilbel hi. Naungek pen ningkawmlak panin ki phongkhia a, sehnel leh singmuat nenthem tawh kidimcip cihi.\nNaungek nungtalai ahih manin ageinai aom Port Shepstone Regional Hospital ah kipuak a, ICU (Intensive Care Unit) ah kikem hi. Anu zong thusitna kibawl in, ahi zongin anu in athupiang teng avek in amantak in hoihtak in genkhia hi. Tua hi a, anu pen thu akibawldiam, ahih keileh ata aki kemsakdiam cihpen ki theician nailo hi.\nRelated: India ah naungek suakcil khat ahingtangpi in leisung ah kiphum\nNungdiak mahmah inzong India ah naungek asuakcil khat ahingtangpi in leisung ah kiphum a, ageinai ah akimawl naupangno te’n mukha ahih manin, tuapan in ki hongkhiathei hi. India gamsung ah numei pen kideih masa khollo ahih manin, naungek numeino akipai tamphadeuh kici hi. ZD Sawltak #zomidaily\nPrevious: Thakhat-a Na Kisap (The Immediate need) ~ Evan. Suangh Dal\nNext: Christian Hymn te’ tangthu: Zawdan Gun Gei Ah\nKumthak le Ni suakthak ~ Don Ngaih Lian\nZIUSA pan dahna pulakna: Mangpha Sia Tua Tuang, kum (31)


url: =Jakarta khuasung ah Bomb kitam ngekngek :: ZOMI DAILY\nJakarta khuasung ah Bomb kitam ngekngek\nposted on 14 January 2016 at 2:41 pm UTC+9:30 Lomkholna: Indonesia, News, Sawltak, World\nIndonesia gam ii khuapi ahi Jakarta khuapi sungah Thursday ni dendiak mahmah in migilo te’n Bomb abanban in sukham uh a, thau kikapna zong piang cih Fox News in genkhia hi.\nAssociated Press te pulakkhiatna ah migilo te atawmpen mi 3 peuhmah in amau leh a Bomb uh ki puaktam sakkhawm uh cihzong genkhia hi. Tuapen Jakarta khuasung aom Starbucks Coffee zuakna sai pan hi a, tualo amundang ahzong atawmpen 3 veipeuhmah Bomb puaktamging kiza cimawk hi.\nTri Seranto kici Bank Security Guard khat in AP News Reporter te kiangah agenkhiatna ah migilo te 3 tak Starbucks Coffee saisung ah 10:30am hunpawl in luksuk uh a, amautengthum khatkhitkhat hong puaktam phangphang uhhi cimawk hi.\nTuakhit ciangin thautawi mi nih zong hongki zuisuk leuleu uh a, palik te omna lam ah paisuk uhhi. Tuakhit asawtlo in thauging kizapah a, palik khat ki kaplum in, adang palik 3 zong nakliam mahmah uh ci’n ama mitmuh teng genkhia hi. Tuabangteng apiankhit ciangin palik dangte’n delhhuan uh ahih manin, tua thautawi migilo nih te zong taimang uh cihi.\nJakarta khuapi sungpen tulaitak buaimahmah, aki patauh mahmah laitak hi a, hih Bomb sukham in abuaisak kuate cih ki theician nailo hi.\nSarinah Shopping Mall mai leh Police Station mai ahzong Bomb puakkham om kici a, UN United Nations) te zumpi mai ahzong Bomb puakkham kici kawikawi hi.\nSuicide Bomb Attack in Jakarta Indonesia\nHih Bomb puahkhapna munte pen adiakdiak in Luxury Hotels aomna leh kumpi zum, gamdangzum Embassy leh Office thupi aomna munte hiphadiak hi. French Embassy, Turkey Embassy, Pakistan Embassy tetawh Bomb puakkhampen kinai mahmah kici hi.\nJakarta aom U.S. Embassy inzong Emergency Warning Message hawmkhia uh a, American Citizens khempeuh Sari Pan Pacific Hotel leh Sarinah Plaza te nanawk kha het kei un, tuakuam sungah kikapna vengnailo hi ci uhhi. ZD Sawltak #zomidaily\nPrevious: Kelpi ~ Hau Za Cin\nNext: Antangpham hong kipatna ~ Rev. Gin Khan Nang\nZomi vs Chin (Suut kiikna) ~ Pu Zokhai\nMalaysia, Klang vengsung aom Shopping Mall ii Ceiling kicimsuk, asi aliam omlo bilbel ~ ZD


url: =US ah atanu abuanzel papikhat kum 1503 sung thongkiading ~ ZD :: ZOMI DAILY\nUS ah atanu abuanzel papikhat kum 1503 sung thongkiading ~ ZD\nposted on 1 November 2016 at 7:00 pm Lomkholna: News, Sawltak, USA, World\nUSA, California State sung aom Fresno khua ah papi khatin atanu kumsawm valdeuhkhat kum 4 sung buan (Rape) ngetngetden cimawk hi. Tuahang in thong kum 1503 sung akiading in thunei te’n thupia uh cihthu Daily Mail ah October khabeikuan in suaksak uhhi.\nA tanu kua cih akitheih khiatding kideihlo ahih manin, tua papipa minpen ki pholakkhia ngamlo a, ahi zongin kum 41 aphakhin khat ahihi. Kum 1503 sung thongkiading in thu akikhentat hi a, Fresno Superior Court in thongkiading in thu apiaklak ah ahun asawtpen zong hipah cih kiza hi.\nThukhenpa in agenna ah hihpa pen mi lauhuai mahmahkhat hi. Bangmah kisiknamel zong neilo, ama gamtatna pen atanu khawng ngahsawm zawlai hi ci’n genkhia hi.\n2009 May khapan akipan 2013 May kha dong tua numeino pen buan athuak ngekngek hi a, kalkhatsung in nihvei pan thuvei peuhmah buan thuakngekngek cimawk hi.\nA tanu in thukenmang te kiangah agenna ah kapa in kaneulai akipan hongbuan ngekngek cimawk hi. Neulai kahih manin kuamahkiang ahzong kagen ngamkei a, kadal nadingzong tha kaneikei cihi. Kapa in hongbuangawp khitciang in nakasak mahmahhang kisikna leh hehpihna khatveizong honglak ngeivetlo hi ci’n thukhen te kiangah genkhia hi. Tu’n tua numeino pen kum 23 bek phapan hi.\nThupianglah lamdang ei, thongkiat kumding zonglah sawtpah tiaituai sam ei. ZD Sawltak #zomidaily\nPrevious: China gamah Suangmeihol tawhna khuk puakkham ~ Thang Khan Lian\nNext: Tukhang ading Zomi ~ Dr. Do Suan Mung\nBishop Lian Khen in Zomi te ading UN ah hong ngetsak\nZogam pan gamdang i tunciang thupha ngah kisa kha Zomi te\nYangon International Airport ah 2017 kumsung khualzin anawk mi 5.92 Million pha\nZAM Thupuak :: 01 Dec 19 (UN pan thu zaksakna)\nPasian leh a nasepna & A piangsakthei kammal


url: =Zomi Khangthakte ki Makaih ziading. Agelh – Pau Sian Lian - Laibu Saal\nHome > Thuluui/Articles > Zomi Khangthakte ki Makaih ziading. Agelh – Pau Sian Lian\nZomi Khangthakte ki Makaih ziading. Agelh – Pau Sian Lian\nZomi Khangthakte ki Makaih ziading\nA 6 veina Siamsin Summit le A 5 veina Medical trip Langzang Khua.\nZomite lawhsapna tawh kisai Zomi makai pipa Dr Simon Pau Khan En in thu thum hong pulak khia ngei-a tuate lakah makaihna tawh kisai lawhsapna (leadership crisis) zong khatin hong helhi. Hih makaihzia lawhsapna gu Zomite in thuaklah diak kasa a, ki puahzo lehang a dang lawhsapnate hun la in kinung puah toto theileh kilawm kasa hi. Makaihna pilna tawh kisai ih zakkhak, simkhak thugil tampi mah omkhin zihziah a, a diakin ei Zomi te in makai ih teelteh, makaihna ah panmun ih gualhteh lungngaih huai kasak thu (2) te kongsung dinghi.\nZogam pen Myanmar gamhuam sungah ki-om hihna tungtawn in Kawlte ngaihsutna le lungsimpuakzia in Zomite hong huzap zo khophi. Kawlte tawh ih ngaihsut zia kibang tampite lak-ah makaihna tawh kisai ih sanzia khatin salpha biakna (hero worship) ngeina khat kinei hi. Ih makai pawlkhat te amau dinmun tawh kituak in ih pahtawi siam naikei hi. Ahi zongin huam et lehang Zomite pen ih phunphun, ih hanhan samhang makaite thu pen kimang tangtang zaw kasa hi. Makaite ih koko samhang makai ih panpih nop a omteh lah ih makai deih nu/pa pen vantung pan hong kia phau zahphial in ih phatphat maihi. A khial thei ngiatlo dan in ki pum panpih theihi.\nMailam khangthak Zomi te sungah makai tel-in tha ih piakteh, a mi en masa nawnlo-in a thu et masak huai kasa ta hi. Makai pum biak masa lo-in hih nu/pa in bang idea nei, banggel, bang lampi tawh hong makaih sawm a, hong koicih kalsuan pih theidiam cih te et masak huai kasa hi. Tanau khat hih man, beh khat phung khat hihman leh ih party deih khatpeuh pan ahih man mihon in pum thapiak khale hang a tawpna ah mimal gu (personality cult) thuak lah in ki lampial thei mahmah kha dinghi. Mimal khat thuneih na ahi galkap ki-ukna pan democracy ngeina tawh ki makaih thak na-ah tangpi vai mungpite (institution) ahi thukhun (law), kipawlna kilamzia(organizational structure), policy cihte khauhpai zo pah nailo ahih manin ih makai hong mapi zia hong thupi pha mahmah a, ih makaite’ dinpih, kep, neih idea te in thu hong gen mahmah hi. Tua ahih manin Zomi te in mailam minam vai kalsuan na ah a mi en masa lo-in a thu (idea) et masak huai ta kasa hi.\nHih idea te koipan ngah in, idea hoih neite koi cih zon ding ihhiam, cih zong hong lungngaih huaihi. Democracy ngeina ah ih omteh mipite-in suahtakna kingah semsem in idea hoih neite kimuh theihnading lampi tampi kihong ta-a tuate lakah lampi khat in kiteelna hong hipah hi. Kiteelna ah mittaw sialkhau let bangin party khat bek pum thapiak masak sawm lo-in ih mithak gige in party tampite kidemna etphat huai mahmah hi. Party tampi te-in a idea te uh hong sung ngeingai ding uh-a ei tawh a kilawm, kituak policy, strategy, idea nei mimal le party te bekmah thapiak huai pahhi. Democracy ngeina pan a kingah hamphat nate-ah a gil penpen khat-in kidemna (competition) hi-in tua kidem na-ah party te in mipite metang ngah nading in thuhoih lahoih tampi geelna leh sepnate tawh hong kidem ngeingai dinguh a, mipite in ei paktat penpente teel ding hong hiziau lelhi. Tua dan kidemna om theih nading zong mipi lampan lamhon sak kul mahmah hi.\nThu nihna-ah nuntakzia tawh kisai Zomi te pen midang te tawh a kipawl thei meello, ton khawm theilo in ih minthang hi. Midang cihteh ei Zomi sungteng mahmah ahzong a tuamtat tek nuam diak (individualism) pawlte ih hihi. Mailam minam ki makaih na ah tuamtat napan honsepna (collective action) pai hun ta hi. Tuamtatna tawh a kimakaih napan, a hon in kimaih khopna (collective leadership) kisam mahmah ta hi. Collective Leadership cihteh zong nam nih om laihi. A masa pen in makai kician pawlkhat in hong hon makaih khopna a hihi. Zomi sungah minam a it takpi, a ki piakhia nuam takpi, a pil takpi mimal 4-5 omin semkhawm ziau le uh vai honpi khat kizo phangphang khin ngel dinghi ci-in ka ngaihsun kha den hi.\nA muanhuai mahmah mimal khat kia-in hong makaih gawp lehzong a lem mahmah na om mah hi. Ahi zongin mihing cihpen ki cina thei, gim thei, tawl thei-in zong a kisi thei ahihi. Mimal khat ngap leh ngap lohtawh minam bup, gambup vaite ih hawm leh ki picing zo ngeilo dinghi. Lungsim kihong a vision kician a nei makai 3-4 bangin hong hon makaih khop le-uh minam vai ki mazang mahmah dinghi. Tua ahih manin mailam khangthak te in minam bup hong makai ding mi ih teelteh kuamah tawh kipawl kiho theilo, kipawl nuamlo, tangtat a uk, a tuam tattat makai khatpeuh ih teelkhak lohding thupi mahmah hi.\nTua khitteh collective leadership ih cihteh tua hon makaih khopna sung ah ei mahmah zong ih kihel lam phawk huaihi. Hon makaih khopna in makai mimal tawmkhat te bek vai khempeuh ap siangna hilo hi. Collective leadership ah nang-le-kei mahmah in zong kipia khia-in sepkhiat na tawh kihelna ahihi. Na hoih sepna khat peuhpeuh ah makai lamte in hong pat man kei uhleh amau mawhsak thapai lo-in hangsan takin sem khia-in kipiakkhiatna (initiative) lakna zong ahihi. Idea piak leh sawlna pen leitung ah a baihpen nasep pawl ahih lam phawkin gam leh minam phattuam nading septheih na hoih ih muhleh midang konlawh thapai nawnlo in kipia khia-a sep pahpah hun tahi.\nTua ahih manin tangpi phattuam nading idea hoih neite ih zonteh a tawmpen in dot nam 6 kici (who, what, when, where, why, how) cihte tawh a idea te uhhong genthei takpi hiam cih ethuai hi. Tua lopen a mawkciak hi lel-a, ciak bek pen baih mahmah hi. Tua bangin ki sit tangtang khitteh, tangpi phattuam nading ei mimal ai-in vaipuak la ngiatin kihon makaih lehang ih buaipih mahmah makaihzia lawhsapna pen ki gualzo to dingin ka um-a, a dang ih buai pihpih vai hon pikhat zong zawhsa hong suak ngellel dinghi.\ndate: Fri, Oct 21, 2016 at 9:25 AM\nsubject: Article thak khakna\nLaigelhpa in Zomi eLibrary/Laibusaal ading in hong khak, Phalna ahong piak ahi hi.\nItem Reviewed: Zomi Khangthakte ki Makaih ziading. Agelh – Pau Sian Lian Description: Rating: 5 Reviewed By: Cinpu Zomi


url: =Kum zalomthak sungah Zomite ~ J. Thang Lian Pau :: ZOMI DAILY\nKum zalomthak sungah Zomite ~ J. Thang Lian Pau\nposted on 29 June 2016 at 7:34 pm Lomkholna: Article, Thanglianpau\nAD 2000 kum pen kinialna tawh kidim ahi zongin AD 2001 kum pen hun thak (New Millennium / 21st Century) lutna hi limlim hi. Leitung minam tuamtuam in hih hun thak hong tun pen ai damdam uh cih i thei ciat hi. Ahi zongin Zomite in lungdam-meipaakin hih hun thak muak i kilawm hiam? Hih hun thak in Zomite bang hong suah tam? cih pen i minam mailam ding a khualte adingin patauhna ding tampi om hi.\nA beisa kum zalom in minam tampi tak thupha guanin a laptouh lai takin, Zomite pen hih kum zalom in hong samsiat in, ei leh ei a khangto i bat hang, namdangte tawh kitehin, kiniamkhiat mahmah a, i minam hihna (identity or nationalism) nakpi takin khahsuahin, kum zalom 20-na nawk zo lo-a a zawm, a lal dekdek i hi hi. Tu`n a lipkhap huai zaw kum zalom thak sung a kilut hi leuleu a, hih hun sungin Zomite pen i khawsuah leh khawsuah, i khawsuah kei vanglak leh a lalmang( minam bei) suak ding kihi ta hi. Minam mangthang cih pen a nuam hi loin, namdangte simmawh kithuak seemseemin, kigenthei seemseem ding cihna hi.\nHih tawh kisai in, German Language Society (March ’96) suah, “Muttersprache” (Mother Tongue) in a genna-ah, tu`ma kum tulsawm hun laiin leitungah mi then khat (1,000,000) khawng bek omin, ahih hangin tua hun laiin pau pen 10000-15000 kikal tak om hi, ci hi. Tun pen leitungah mihing then tul guk (6,000,000,000) val kipha hi napi, pau pen 6000 – 7000 khawng bek nungta ta in, hong tung ding kum za khat sungah pau za-a-sawmkua (90%) khawng lal lai dingin ki-tuat hi, ci hi. Alaska University Professor Michael Krauss in leitungah pau nam 300-600 kikal khawng bek khawsuak dinga, adang teng lal khin ding ci hi. Tu`n Australia-a pau kizang 200 lakah 135 pen lal mang khin zo hi, kici hi.\nHih thu pen Zomite in khawphawkna in zangin, mikang ten “United We Stand, Divided We Fall,” a cih bangin Zomite i khawsuahna dinga pangkhawma i ma i khuatkhop kei leh, a malmal in kuamah sawt kipang zo tuan lo dinga, i kiima minam lian zawte husa nawk zo loin kilal khin veve ding hi. Leitung pen siat lam manawh a, ki-itna leh kihehpihna zong kiam tektek hi. Mihingte liangkou kikim ding leh Kipumkhat ding cih pen a piang thei hi lo hi. Kuamah ei tawh kikim dingin hong niamkiat nuam ngei lo ding hi. Kuama’n hong ngak lo dinga, hong taisan khin ding uh hi. Mi I phak zawh ding kisam hi.\nTua ahih manin ei sungah Kipumkhatna leh pankhopna a om theihna dingin minam min khat sungah kilom masak phot kisam cih pen pulakkik kul zel hi. Tua pen ZOMI mah hi leh kizen pen ding hi. Zo minam bup huamin zong “Chin” sangin “ZO” mah khawsuak zaw veve ding hi. Bang hang hiam cih leh Zo minam tam pen omna Mizoram in cik mahin “Chin” zang lo ding hi. Tua ciangin mi pawl khatte in ” Zomi” leh “Mizo” cih kikalah a buai zong om hi. MIZO leh ZOMI pen kinialna ding a om kei a, SAVA leh VASA cih danin I zat dan tuak hi a, a deihna kilamdang lo hi. Sava leh Vasa, Zozam leh Zamzo, Sangha leh Ngasa, Lamdang leh Danglam cih tawh kibangin vasa a cite adingin ZOMI hiin, Sava a cite ading MIZO zat ding hi lel hi.\nTua ciang, Zomi hi hang, i cih kawmkalah mi pawl khatte in Zomi cih pen mualtungmi (Highlander) cihna hi, ci hi. Hih pen dik lo hi. Zomi cih pen taangtawng pana i masot i minam min hi. Leitungah mualtunggam leh mualtunga teeng minam tampi om hi. Zomi cih pen Mualtungmi cihna hi leh Zomi in leitunga mualtungmi khempeuh huamin, Zogam in Mualtunggam khempeuh huam ding hi. Ahi zong, leitungah ei lo Zomi i cih na loin, ei gam lo Zogam dang om tuan lo hi. Tua ahih manin tuipi tungah i teeng zongin TUIPIMI, zanggamah i teeng zongin ZANGMI, khapi(moon) tungah i teeng zongin KHAPIMI a suak lo ding, i omna peuh tawh kizuia minam min a kikhel ziauziau thei lo ZOMI i hi hi. I sisan kizoppih, khamtunggama khatvei zong a teeng ngei lo, zanggama teengte zong Zomi mah hi veve hi. Tua ahih manin Zomi cih pen Zomi mah hi a, Paite kammal pianna Teikhang khua a kisat ma, Tedim khua a kisat ma, ciimnuai khua a kisat ma, namdangte in Chin hong cih ma peka Zomite ihi hi.\nKigawmkhawmna taktak pen Mizote hih dan mah kip pen leh kilawm hi. Mizo sungah a lut ding peuhmah in a biakna pawlpi leh kipawlna tuamtuam teng tawh lutkhawmin a tuam nei nawn lo hi. Tu dinmuna Zomite kigawm sawm dan pen a pawtham bek hi lel hi. Kigawm i ut taktak leh i sungtawngah kipumkhatna leh pankhopna taktak a om theihna dingin Kawlgam Vaigama ten i vekpi in Lai Siangtho leh La bu nam khat i zatkhop ding hi a, laimal nam khat i zat khop pelmawh hi. Tua ahih manin Zomite kigawmkhawm theihna dingin biakna makaite tungah tampi kinga hi. Mizo sungah hih zaha kipumkhatna a om theihna pen Laimal nam khat- Lai Siangtho leh La bu a zatkhop man uh hi ngeel ding hi. I kigawm i pankhop kei leh a malmal in kuamah i khawsuak zo kei dinga, i kiima namdangte husa nawk zo loin kilal veve ding hi.\nJ. Thang Lian Pau | March, 2001\nPrevious: En Huai Christian Innkuan ~ Bishop Lian Khen\nNext: I Pasian nasepna ~ Rev. Khup Za Go\nSingkung pukin mawtaw 2 dengkha, mi 2 sipah in adang mi 3 liam\nTaiwan in China gal nan nading in Harpoon Anti-Ship Missile galvan hoihte leisawm\nPope Francis Missa biakpiakna Yangon ah kihel theihnang kikupna leh khentatna\nA 4 veina GZA Khawmpi vai kuppihna ~ Dr. Dongno


url: =This is the complete Mirai Nikki Paradox manga. Credits to Twilight Dreams Scans and 4chan. For more information: https://www.mangaupdates.com/series.html?id=39750 Check out more releases: https://nyaa.si/?f=0&c=3_1&q=[Setsuna]+ --- Please keep this alive.\n**Future Diary [Mirai Nikki] (Complete) (Viz + Scanlated)** https://nyaa.si/view/1227203 **Future Diary - Mosaic [Mirai Nikki - Mosaic] (Complete) (Scanlated)** https://nyaa.si/view/1229396


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Clippings ✖Remove constraint Subject: Clippings Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Names Rent Stabilization Association of New York City ✖Remove constraint Names: Rent Stabilization Association of New York City


url: =Malaysia gamsung thukikupna khatah buaina lianpi piang :: ZOMI DAILY\nMalaysia gamsung thukikupna khatah buaina lianpi piang\nposted on 14 August 2017 at 2:45 pm Lomkholna: Malaysia, News, Sawltak, World\nMalaysia gamsung Dr Mahathir Forum ah buaina lianpi piang\nMalaysia gamsung ah gamvai Politics thukikupna Forum khat ahi “Nothing to Hide 2.0” cih thulu tawh thukikupna ah mipi sungpanin buaina piangsakgawp cih NST pan kiza hi.\nHih “Nothing to Hide 2.0” Forum ah Tun Dr Mahathir Mohamad zong kihel in, mipi te theihnop thudotna te abanban in thudawnkikna nei hi. Tun Dr Mahathir Mohamad pen Malaysia gamsung ah 1981 kum pekpanin 2003 kumdong Prime Minister asem hi a, Prime Minister panmun tawh Malaysia gamsungah kumtam asempenpen zong ahihi.\nPrime Minister asep hunsung bekbek kum 22 sungtak sawt hi. Tudongmah Malaysia gamsung ki ukna vai ah alunghimawhden, kumpi langpan kipawlna Opposition Party tetawh aki khawlzel khat ahihi.\nShah Alam sung aom Dewan Raja Muda Musa Hall ah akibawl thukikupna Forum kibawl laitak in buaina apiang ahihi. 1985 kum hunlai in Kedah, Baling sung aom Kampung Memali Tragedy vai dotna adawnkik laitak in mipi sungpan in khedap tawh Stage tung thugen aom Dr Mahathir kideng masa hi.\nTuakhit ciangin Slipper, Shoe, Mineral Water Bottle, Chair cihbangin anunung ah tutphah nangawn tawh kideng gawpmawk uhhi.\nVideo: Violence ensues as flares, shoes flung at Mahathir forum\nMipi ki kaihkhopna Forum sungah meikuang zong nihvei tak kilawn in, Hall sungteng meikhu tawh kidimgawp hi.\nRelated: Kuala Lumpur khuasung aom Mid Valley Megamall ah meikang\nHih buaina vaitawh kisai in apankhia mi 3 kiman ci a, tualak ah mi 2 pen College Student kici hi. Tuaban ah thukikupna avaihawm Forum Organisers tezong kumpi thunei te’n thudotna leh Statement asawtlo in kilading cih kiza hi. Video sungah na en un, nasia veve hi. Sawltak #zomidaily\nPrevious: Malaysia gamsung aom Reguee sungpan “Poetry Competition” alunglut aomleh\nNext: MP te leh Budget vai ~ Gin Kam Lian


url: =ZCF – Disciple Kap Sian\nZCF in Logo (emblem) akibang nei kim ciat thei lai leh\nZCF Khempeuh in By-Laws neih ding hoih kasak ban ah, ZCF khempeuh in Logo akibang ahih kei leh a kibang dektak nei ciat lai leh zong tampi tak hoih lai ding in ka ummawh hi.\nTua logo pen bang teng kigawm, bang logo hi ding hiam cih leh:\n1. Zomi ihihna hong ki langsak, Zomi akilang sak (something that symbolizes Zomi).\n2. Christian ihihna aki theisak (something that symbolizes Christian/ Christianity).\n3. Fellowship cih a kilangsak.\n-Fellowship icih ciang in Koinonia (Greek) pumkhat bang a, innkuankhat, bang a sepkhopna, ki lawmtat takpina, lungsim leh sepkhiatna ah ki thukhatna lahna cih ahih mah bang in sepkhopna/ kipawlkhopna hong ki langsak (something that symbolizes Unity/ Uniformity etc.) hi leh hoih lai ding hi.\nA mun leh gam zui in a min zong ki bang khinlo thei ding hi.\nTua ciang Fellowship icih hang Fellowship cih min lah a pua tuanlo, Church min lah a puatuanlo zong om lai ding hi.\n-ZIS (Zomi Innkuan Singapore)\n-ZIP (Zomi Innkuan Philippines akici CZP)\n-Tabernacle Zomi Fellowship (Malaysia) etc.\nPawl khatte Fellowship min lah pua tuanlo, Church min lah pua tuanlo napi Pawlpi paizia zong om kha mai thei ding hi.\nBang bang ahi zong in logo vai ah ahih leh tua logo kibang kim ban ah a omna gam uh a kilangsak a omna gam te symbol tawh zong gawm khop theih veve.\nTua hi in tua ZCF khempeuh kipawlna pi pen Zomi Christian Council, cih dan pian a ahi zong,ZCF khempeuh amal amal in kipawl hilo in, a vek a kigawm khawm kipawlna khat om henla, HQ bang nei leh zong sialua lo ding cih dan hi.\nA tung a teng pen keima mimal muhna ahih mah bang in Fellowship leh Church kibanglo icih sam hangh in a picin theih na ding hanciam huai veve kasak man in hih thu teng hong sung kahi hi.\nZomi leh Khazih a ding in,\n1. Zomi – Zomi icih bang ciang leh bang teng?\n-“Fellowship” cih kammal bang cih khiat, bang ci san ihiam cih tungtawn ZCF khat i mailam ding leh kalsuan zia ding tampi hong ki lamdang ding hi.\n“ZCF in By-Laws nei ding” cih kammal i gen ciang in ZCF i Doctrine ding cihna hi lo cih zong i telcian ding kisam ding hi.\nBy-Laws icih in Doctrine hilo ahih man in picing na ding in akisam, a om loh phamawh khat ahi hi. A tom in gen leng “Manual” dan zong ahi hi. Van khat i lei ciang in bang cih thuah ding, bang cih zat ding, bang ci kap ding cih “Guide” manual ahi a, By-Laws icih zong tuadan mah ahi hi. Lau ding leh By-Laws omlo in zong tu ciang i lawhcing khin ve cih ding lam a leh lak dinghilo zaw in, By-Laws lotawh tu a zah lawhcing ihih leh, nei lai leng bang zah in kician (organize) zaw lai ding hiam cih ding ahi hi.\nMite’ hong muanna zong khang a, zong ki mazang zaw tham hi.\nKa gen noppi ah bel: “Fellowship” khat hi “Lel” ahih man in By-Laws neihding/ zatding lemlo hi cih mipi pawlkhat i muh khialhna pen Zomi sung ah a om loh na ding hipi pen hi.


url: =Tulaai Leitung Thuthang Tuamtuam Updates October 13, 2014 :: ZOMI DAILY\nposted on 14 October 2014 at 8:04 am Lomkholna: Khawmpau, Myanmar, News, World, Zomi\n· Tulaaitak Leitung mun tuamtuam ah Zomi kheempeuh in pawi ineih lakpan athupi peen ahi Khuado pawi kibawl ngeingaai a, Lung bang ongleeng hiaihiai in azaksak khaak ciang in adip bang kua litlit hi. Kentucky Zomi te in zong nasiatak in kanabawl uha, nuam mahmah hi. Khuado icih peen pawlkhat ten dawi tawh akipawlpah latlat sakha in ataktak in hihetlo a piangthak semsem leeng Khuado semsem ding ahihi.\n· Khuado akibawlna thu tampi te lak ah Biakna tawh kisai tawmkhat enpak leeng, Ipu Ipa ten Anungta Pasian teltak in ahilhding aomnaailoh man a atello beh uh hin Pasian khat omcih peen natel mahmah khin uhhi. Banghang hiam cileh Topa Jesu asihzawh nithum ciang thokik in, To 3 gawm Pasian 1 kabia uh cih etsakna in Khuado pawi peen ni 3 nabawl uh hiding in ka ummawh a, Hih nithum ni lakpan nikhat ni peen dawihawl khiatna, kau betna leh Pasian tung thupha ngetna kisian suahna in nazang uhhi. Tua ahihman in Khuado pawi icih peen Biakna tawphah Ngeina pawi hi a, Zomi Pasian thei kheempeuh in THupi tak a bawkciatding ahihi, Minam meel neilo Pau kician meel neilo leh biakmeel neilo te ading in bel thupi lolel khading hi.\n· Kawlgam sung ah ongtungding 2015 pan kipan in KFC-Kentucky Fried Chicken) tulaaitak katenna kakhuapihte bawl te nasiatak in amunmun ah sai kihong in kizuakziahziah tading ci in saihongding vaai asai Yoma Strategic Holding Limited te in October 13, 2014 ni in genkhia uha tupan kipan akiging khol ziahziah uh ahihna zong genbeh lai uhhi.\n· Japan gam khanglam ahi Kyushu tuikulh Typhoon huihpi in nasiatak in October 12 zan nawkgawp a mi 36 kiam in 440,000 in meingahnawlo in 100.000 kumpiten kihemkhia ding in thupia uhhi. October 14 ni khat vei nawkgawp laaiding ci in mipil te in aetkholh nadan un genkhia uhhi. Japan gam ah zinling ahihkei leh Huihpi guahpi apai sial in Nipi ni Sunday hinawm citciat se in thulamdang khat in kangaihsun hi.\n· IS migilo te in Iraq gam Anbar state sung Hit khuapi luahding in nasiatak dona October 13, 2014 nei uh a, Iraq paltan te tawh langnih nasiatak kikap uh ahihman in mipi 180,000 neekding dawnding neilo in cimawh uh ci in UN ten pulaakkhai uhhi. Tuaban ah IS ten hih Hit khuapi lazo leh Baghdad khuapi zong olno tak laaksa a angaihsut uh ahihman lauhuai mahmah ci in gen uhhi. UN leh apawlten valam tawh Hit khuapi kiimteng bomb khiatkhiat sam napin leilam gaaldo pawl thahaat lo ahihman in tam kilamdang lo ci in Iraq thunei ten gen uhhi.Alangkhat lam ah Syria leh Turkey gamgi khuapi ahi Kobane zong IS te laksawm in ihmu lo nasiatak in do uhhi. Saudi leh US vanleengte in tuma 24 sung in 8 vei bomb khiatna pi uh in mipi lak ahihman in muibun taktak lo hi ci uhhi. Azenen in hih Kobane khuapi IS ten lazomawk hileh Syroa gamleh gampua kizopna teng susia zoding uha, adeihdeihna uh laakbehtheiding ci in zantha paai gaaldo ahi Kurd gaalkaap khat in genkhia hi tuaban ah ihmut hunding kangah vetkei uh cin genbeh hi,\n· Egypt gam ASWAN state Edfu khua sung ah Minibus 3 October 13, 2014 ni in thakhat thu in kitaih ek a mi 30 sipah in 24 liamma tawh zato lam nawhtak in kipuak pah hi. August khasung in himun mah ah mawtaw kitaih mah in mi 33 si in 41 liam uha, Nungkum November kha in 26 si in 28 liam uhhi.\n· Leitung ah akilau mahmah ahi Ebola lungno daalnading in UK gam ah Tuesday October 14 ni pan vanleeng tual luutna leh pusuahna kongpi te ah kisit tading ci in taangkokhia uhhi. Nungdeuh mahmah a Texas pan Ebola natna tawh asi Pasal pa akeem Nurse nu zong Ebola kilawh leuleu a, Nurse te peen kitun sitset siangtho mahmah ban ah kikepzia ding kisin hinapi bang hang in kilawh thei ci in Scientist buai mahmah uha, atawpna ah zankaal in n akilim don lua mahmah uha neihsa kiciapsakna khawng omkha hiding ci in kihehneem uhhi. Ebola natna peen khua ulneel, sisan,Sikang, cilui cihtepan bek kilawh thei ci uhhi.\n· Thailand gam Gualnuam khualzinna gunpang khat ahi Koh Tao ah September 15 ni in lawmta kimawl gualnuam a vakhu nupa abang hialhial UK gammi Hannah Witheridge kum 23 leh David Millar kum 24 te luanghawm kimuhna thu telkan khiading in UK kumpi te in Thailand thuneite October 13, 2014 ni in hanta uhhi. Amasa lam in Palikte in kawlgam mi 2 kiman a tua kawlgam mi nihten ko hi ung ci ci uh hi. anunung lam ah kawlgam mi 2 ten hikei ung cileuleu uh cikik uha athu ala beisak nuam hileh kilawm uhhi. Mitampi te upmawhna ah athat taktak pee gunpang khawlmun thunei te leh palik te kipawlna hizawding in lam en uhhi.\n· Leitung ah atual niam mahmah gamte lak ah kawlgam tawh unaukhat mah ahi Somalia gam ah amasapeen gam azingzing akhenna Country Code leh Laaihawmna Post Office kineitaktak ta ci in October 13, 2014 ni in kumpi thunei te in taangkokhia demdam ta uhhi.Nung kaal sung mah in Siktum sungpan sum ngetna ATC Machine Somalia gamte khuapi Mogadishu ah thuah giapta uhhi.\n· India gam Andhra Pradesh state leh Orissa state tegel October 12 ni NIpi ni in Cyclone huipi leh guahpi kithuah in nasiatak in nawkgawp ahihman in mi 8 si a mipi 400,000 bang om nading neilo in gaaltaai uhhi. Huih haatdan peen naikhat km250 tawh nung cizen hi. Amau vom in avun uh sah ahihman aphadawm hin eipawlpawl hileeng thuakhak mahmah ding dan hi\n· July khasung a Ukraine leh Russia gamgi a kikaap khia Malaysia vanleeng MH17 tawh kisai in Russia President Vladimir Putin ongtung ding November kha a kibawlding G20 khawmpi Brisbane ah maitang kituah in kasuahkik ding hi banghang hiamcih leh Ukraine gam a Russia deih tapongte tawh kipawl Australia gammi 38 adang akigawm 298 thatlum hi. Na upkei uhleh en unla ongkhaam un Putin kasing nangding ci in Australia Prime Minister Tony Abbott in October 13, 2014 ni in thuthang kaaikhawm mipi te maai ah genkhia giapgiap hi.\nPrevious: Thuthak Tomkimcing 13 0ct 2014\nNext: “Zomi ka it hi” I cih leh\nKhuahun Thum ~ Thawn Tuang


url: =Malaysia Vanleang Khat Kaathap Thuak ~ Thu Tatuam (Siyin News)\nMalaysia Vanleang Khat Kaathap Thuak\n7:57 AM Malaysia Thu, Ngam Dang Thu No comments\nMalaysia ngam ii nei sa Air Line MAS 17 vanleang sia Ukaraine ngam ah July 17,2014 ni in, vanlaizang alen lai tak, kaap thuak hi. Malaysia hun nitak nai 4:00 pawl in Malaysia sang pan contact kingaa nawn ngawl hi.\nVantung pi 30,000 asangna ah alen lai tak Buk-type akici lei pan van lai zang aleang vanleang te kaap natu akivawt rocket nam taw kikap in ki son hi.\nA vanleang sia Amsaterdam panh Malaysia ngam Kuala Lumpur ah alen laitak hi.\nTai 9 sung bangh sia vanleang tung panh vanh le mihing luangteng sia kizel hi.\nVanleang tung ah Mangkangte 6, Dutch minam 154, le Australian 27 le vanleang tung naseam mi 15 avekpi 295 pha ci hi.\nVanleang akap te sia, tulaitak Ukraine pan peakkeak in, Russia ngam taw akipawl nuamte khutma hi tu in kison hi. Alampuipa in ama ii twitter ah "tu sia se na kidop natu uh hi, koma neisa vantung ah leang heak vun" ci'n Ukraine thuneite vau dan hi.


url: =Arizona State University ah Post-doctoral study bawl dingin Dr. Pum Khan Pau hongtung :: ZOMI DAILY\nposted on 26 October 2014 at 9:50 pm Lomkholna: News, Zomi\nArizona State University ah Post-doctoral Study bawl dingin Dr. Pum Khan Pau hong tung\nIndia gam Visvabharati University, History Department-a Assistant Professor a sem Dr. Pum Khan Pau pen Post-doctoral Study bawl dingin Arizona State University ah a beisa October 8 ni-in cidam taking hong tung khin hi. Amah pen Zomite lakah mipil masa( English-Tedim Dictionary a bawl masa )pu Nok Swan Lian’ tapa ahi hi.\nDr. Pau in North Eastern Hill University, Shillong, panin 2007 kumin PhD hong ngah a, tua PhD a ngah nadingin, “The Zomi(Chins) and the British(1835-1935),” cih dissertation gelh hi. Tu tung Post-doctoral Study pen kum khat sung research bawl ngekngek ding hi a, a thulu in,\n“Trans-border Community: History and Future Possibility of Dialogue beyond Border,” cih hi-in, lunglut huai mahmah hi.\nHih bangin US ah research a bawl theihna pen India kumpi vaihawmsak hi a, candidate tampi lak panin a kiteel ahi hi. Tua manin sum le pai bei khempeuh zong India kumpi mahin tavuan la pah hi.\nDr. Pau pen Lanva veng, Lamka, Manipur a teng hi a, Kawlgam Mualnuam khuasuak ahi hi. Pasian in thupha pia-in a it a zi Nu Niang Van Ngai tawh tapa 2 nei uh hi. Tua hi a, Dr. Pau in kum khat tawn tung cidam takin research hong bawl theih nading le hong zawh theih nading thu ngetpih ciat ni.\nTham lo-in mi tam het lo a kiteelna sungah amah Zomi khat hong kihelkhak pen minam bup tangin angtanghuai pha mahmah hi. Hun awng a neih sungin Zomite omna pawlpite hong pha-in tha hong pia leh zong lunggulh huai mahmah hi. Amah kanin Zomite’ tangthu thei ding zong tam ki-om lua nai khollo kha ding ahih manin hong pha kawikawi thei leh i dotnop le I theinop Zomite’ tangthu tampi hong hawmsawn thei kha ding hi.\nSia Thang Ngaih Lian le sia Suang Khen Pau\nPrevious: Gospel Concert omding (Khuppi & Niangpi)\nNext: Zomi Innkuan Dallas/Fort Worth Khuado nuamtak kizo


url: =January 30 Ivan Sharonov, 27 ~ MUC\nJanuary 30 Ivan Sharonov, 27\nAdmin 5:49:00 PM Articles, MISSION NEWS\nIvan ading Ni Lian Pen\nRUSSIA | January 30\nIvan Sharonov, 27\nIvan in kum 22 a phak masiah a nuntakna nuamsa hi. Ahi zongin kum 22 a phak ciangin a nu tawh a pianna khua Kozan va hawh uh a, tua akipan a nu tawh a kizopzia uh hong kilamdang hi. Nidang bang nawn lo-in kamtamna hong om hi.\nIvan in Kazan khua a om university khat ah sangkah hi-in innsap a tua panin sangkah hi. A innsapna inn nei pa in mundangah kituah dingin gen hi. Tua thu a zak kipan a lai zong limtak sim thei nawn lo, lai kia hi. Inn ciahna lampi ah cycle hat hawl lua ahih manin police man a, sum piak kul lo, thukhen zum ah na pai kul hi, ci uh hi. Thukhen zum va pai a, thukhen mangpi pa in liau sum pia ding maw, ahih keileh ni 15 sung thongkia zaw ding maw, na deih zawk tel in, ci-in gen hi.\nIvan in lungkham hi. A cih nading thei lo hi. Tua bangin thukhen mangpa thugen a zak ciangin ka nuntakna a bei hi mawk veh ee, ci-in Vantung Thukhen Mangpa thukhenna hong ngaihsun hi. Tu-in ka mawhna kisik kei leng, Vantung Thukhen Mangpa in thu hong khen ding a, tawntung sihna sung a tung ding ka hi mawk a, ci-in a nunzia kikhel ding kitangsap ahihlam hong phawk hi.\nIvan in Christian innkuan sung panin a khangkhia khangno hi lo hi. Ahi zongin Pasian pen um hi. A nu pen Seventh-day Adventist pawlpi sungah tui kiphum khin hi-in university sang a kah ciangin ama ut bangin gamta-in Pasian phawk nawn lo hi.\nTu-in thukhen zum tung, liau sum piak ding nei ahih manin sumpia-in kidawm takin innlam zuanin ciah thei hi. A nu kiang a tun khit a zingciangin cisa nat hi. Ni thum sung lumcip hi. Lupna tungah Lai Siangtho sim a, Matthew 6:33 Pasian gam leh Ama dikna zong masa un. Tua hileh na kitangsapna om khempeuh a hong pia ding hi, cih a sim ciangin, Jesuh kammalte in a lungsim lawngkha hi. A nunzia hong kikhel hi. Cikmah hunin a ngaihsut khak ngei lo thute hong ngaihsun thei hi. A sangkahna leh leitung vai tuamtuamte thupi sakin Pasian mangngilhin nungta ahihlam hong kiphawk hi. Dam lo ahih hangin gamdaihna mun khatah pai-in thungen dingin hong kithawi hi. Gun gei gamdaihna mun khat va tung hi. Hih munah a dahna om khempeuh a lunghimawhna khempeuh pulaak khia hi. “ Topa aw, nang kiang hong ciah kik nuam ing. Kei tawh hong om in,” ci-in khitui luangin thungen hi.\nTua hun a kipan Ivan in na khempeuhah Pasian masak tawntung hi. Nisim thungenin Lai Siangtho sim nuamsa mahmah hi. Ellen G. White laibu “Early Writings” leh a dangte zong sim hi. Pawl sungah nuamsa-in khangno makai khatin kikoih hi.\nTopa tungah a kipiak ma-in Ivan in fitness club khat nei a, lawhcing mahmah hi. Ama nasepna picing mahmah ahihlam khua sung makaite in zong thei uh a, kumpi zumkhak ciangin khua sung mun tuamtuam ah thugenna nei-in kisam kawikawi hi. News paper sungah zong ama min hong dawkin mi tampi theih khat hong suak hi.\nTu-in tua nasep nusia-in naupang pantahna khat hong kipan hi. Naupangte in ama makaihna nuamsa uh a, Ivan in Jesuh it takpi-in khangnote in zong Pasian itna thei thei uh hi. Kum 16 a pha nungak no khat in biakinn aho hong kikhawm hi.\nEngineering sangkah zo khin a, Ivan in pastor suak dingin Lai Siangtho sin ding khentatna hong nei hi. Tua dingin Zaoksky Adventist University sangpi va zuan hi. Khal sangkhak sungin Kazan khua-ah ciahin naupangte pantahna nei hi. Khua sung lampite hahsiang cih bangin khua sung khantoh nading nasem hi. Hun khatlai-a a thuak thute phawkin nei lo-in Topa hotkkhiatna hangin lungdamna tawh kidim hi.\nTu quarter Sabbath School 13na sumpi in Zaoksky Christian Sanginn aa ding kipuak ding hi.


url: =Korea :: Page 2 :: ZOMI DAILY\nposted on 30 May 2017 at 1:58 pm Lomkholna: Korea, Malaysia, News, Sawltak, World\nMalaysia Kuala Lumpur Airport sungah Korean gammi Kim Jong-nam kithahna vaitawh akiman numei nihte tuni Tuesday ni in Migistrate's Court ah thusitna kineikik leuleu cih NST pan kiza hi. Ahi zongin …\nContinue Reading about Kim Jong-nam kithahna vaitawh akiman numei nihte High Court ah kipuaksawn →\nposted on 10 May 2017 at 10:55 am Lomkholna: Korea, News, Sawltak, World\nSouth Korea gamsung ah numei President asem ahi Park Geun-Hye pen golhguk vai tawh President panin aki khawlsakkhitzaw President aomlo ahihi. Ahi zongin Presidential Election kibawlkik a, Moon …\nContinue Reading about South Korea gamsung ah President thak kiteelkik khinta: Moon Jae-In →\nposted on 8 May 2017 at 10:19 am Lomkholna: Korea, News, Sawltak, USA, World\nNorth Korea gamsung ah American Citizen khat matthuak leuleu cih Reuters pan kiza hi. North Korea leh USA pen tulaitak abuai dekdek laitak hi a, hih akiman American Citizen pen "Hostile Acts" tawh …\nContinue Reading about American Citizen khat North Korea gamsung ah kiman leuleu: Kim Hak-song →\nposted on 24 April 2017 at 10:36 am Lomkholna: Korea, News, Sawltak, USA, World\nNorth Korea gamsung ah US Citizen khat matthuakbeh leuleu ahih manin, tuciangciang North Korea gamsung ah American gammi akiman mi 3 phakhinta cih Fox News pan kiza hi. Mat athuak American gammipa …\nContinue Reading about North Korea khuapi Pyongyang City ah American gammi khat kiman: Tony Kim →\nposted on 19 April 2017 at 11:08 pm Lomkholna: Celebrity, Korea, News, Sawltak\nTulaitak Korea Actors lakpan sumlut tam angah penpen mi 10 te (Top 10 highest paid Korean Actors List) Tulaitak leitung gamtuamtuam ah Entertainment pen nisim nuntakna ah athupi Activities khat …\nContinue Reading about Tulaitak Korea Actors lakpan sumlut tam angah penpen mi 10 te →\nposted on 19 April 2017 at 7:59 am Lomkholna: Korea, News, Sawltak, World\nMalaysia, Sararak State sung aom North Korea gammi 296 te Immigration Department te ki ap uh a, agam uh aki puakkik nadingin ngetna nei uh cih theStar pan kiza hi. Tua North Korea gammi tepen …\nContinue Reading about Malaysia, Sawarak ah agam ah puakkikding aki ap North Korea gammi 296 phakhin →\nposted on 31 March 2017 at 8:56 am Lomkholna: Korea, Malaysia, News, Sawltak, World\nNorth Korea te'n agampan aciahkhiatding aphalloh uh Malaysian gammi 9 te pen Kim Jong Nam ii luanghawm tawh kikhekding thukimna bawlthei uh ahih manin ciahkhiatding phaltaktakta uhhi. Asi luangkhat …\nContinue Reading about North Korea ah a awkcip Malaysian gammi 9 te Kuala Lumpur tungta ~ ZD →\nKim Jong Nam kithahna vaitawh kizomto in North Korea gamsung aom Malaysian gammi te aciahding khakcipmawk uhhi. North Korea gamsung ah Malaysian gammi akigawm in mi 9 a awkciplai uh hi a, tuate pen …\nContinue Reading about Malaysia leh North Korea: Misi luangkhat leh mihing 9 kikhekding ~ ZD →\nposted on 16 March 2017 at 4:10 pm Lomkholna: Korea, Malaysia, News, Sawltak, World\nMalaysia KLIA2 sungah Kim Jong Nam kisuamlupna vaitawh akizomding in aki ummawh North Korea gammi 4 te amanlang in matkhiatding in Interpol te'n "Red Notice" piakhia uh cih CNA pan kiza hi. Interpol …\nContinue Reading about Kim Jong Nam thahna vaitawh North Korea gammi 4 te Interpol Red Notice kipia ~ ZD →\nposted on 14 March 2017 at 4:27 pm Lomkholna: Korea, Malaysia, News, Sawltak, World\nMalaysia gamsungah Visa Expired khinnapi in aomcip teitei North Korea gammi 50 te Overstay Case tawh Malaysia gampan in ki hawlkhiading ci'n Malaysia Deputy Prime Minister in tuni Tuesday (Mar 14) ni …\nContinue Reading about Malaysia gamsung aom North Korea gammi nasem 50 ki hawlkhiading ~ ZD →\nMalaysia, Kuala Lumpur International Airport 2 (KLIA2) sungah Kim Jong Nam aki suamlupzawh khakhat acing hita hi. Kim Jong Nam pen tulaitak North Korea gammakaipi Kim Jong Un ii asanggam Half-brother …\nContinue Reading about KLIA2 sungah Kim Jong Nam kithahzawh khakhatsung thupiang te ~ ZD →\nMalaysia gamsung aom Apartment sungkhat ah South Korea gammi khat asisa in kimu cih theStar pan kiza hi. Sentul OCPD Asst Comm R. Munusamy ii genkhiatna ah Apartment Security Guard khatin March 09 …\nContinue Reading about South Korea gammi khat Malaysia gamsung inndei khatah asisa in kimu ~ ZD →\nNorth Korea leh Malaysia gamnih pen Kim Jong Nam kisuamlupna hangin gamnih kizopna tampitak nawngkaisak hi. North Korea in amau gamsung aom Malaysia gammi te aciahkhiatding khakcipna abawl ciangin, …\nContinue Reading about North Korea gamsung ah Malaysia gammi 9 awkciplai ~ ZD →\nNorth Korea gamsung aom Malaysia gammi te aciahkhiatding kiphallo cih Tuesday (Mar 07) ni in CNA News pan kiza leuleu hi. Kim Jong Nam ki suamlup khitzawh Malaysia leh North Korea kizopna siasemsem a, …\nContinue Reading about North Korea aom Malaysia gammi te aciahkhiatding kiphallo ~ ZD →\nposted on 7 March 2017 at 11:06 am Lomkholna: Korea, Malaysia, News, Sawltak, World\nMalaysia kumpi in Kuala Lumpur khuasung aom North Korea Embassy ah Ambassador asem laitak ahi Kang Chol pen hawlkhiatna "as persona non grata" (person not appreciated) piamawk ahih manin, North Korea …\nContinue Reading about North Korea inzong agampan in Malaysian Ambassador hawlkhiatna pia ~ ZD →\nNorth Korean Ambassador Kang Chol pen hawlkhiatna angah himawk ahih manin ciahkhia takpita hi. Tuni Monday (Mar 06) nitak 4:45pm hunin Kuala Lumpur International Airport (KLIA) ah aciahkhia dingin …\nContinue Reading about Malaysia pan hawlkhiat athuak North Korean Ambassador ciahkhia takpita ~ ZD →\nposted on 6 March 2017 at 4:56 pm Lomkholna: Korea, Malaysia, News, Sawltak, World\nTuni Monday (Mar 06) nitaklam 2:30pm hunpawl in Kuala Lumpur khuasung aom North Korea Embassy panin mawtaw nih pusuakkhia hi. Tua mawtaw nihte sungah hawlkhiat athuak North Korea's Ambassador pa …\nContinue Reading about Malaysia pan hawlkhiat athuak Ambassador pa aciahdiam? ~ ZD →\nposted on 3 March 2017 at 11:16 pm Lomkholna: Korea, Malaysia, News, Sawltak, World\nKim Jong Nam ki suamlupna vaitawh North Korea gammikhat Malaysian Police te'n matding in "Arrest Warrant" pulakkhia uhhi. Tuapa minpen Kim Uk Il kici khat hi a, kum 37 phakhin hi. Kim Uk Il pen …\nContinue Reading about Kim Jong Nam sihna North Korea gammi khat matding thu kipia ~ ZD →


url: =Putin in International Terrorism pen asimhuh leh alangtang ahuh om ci ~ TK Lian :: ZOMI DAILY\nposted on 16 February 2017 at 10:15 pm Lomkholna: News, Russia, Thangkhanlian, World\nFeb. 16, 2017: Russian President Vladimir Putin in leitunga dipkuatna piangsak kipawlnate (international terrorist groups) pen a min ngeina (formal) nei (de facto) “de facto terrorist armies” hi uh a, gam tuamtuam panin a sim tham (covert) leh a langtang (direct) in huhna ngah ahi uh hi ci hi. Middle East, Asia leh Africa gam tuamtuamte ah sisan naisan suahna mun tampi ah piangpiang lai a, buaina mun tuamtuam ah kigolh uh hi. Hih “de facto terrorist army-te” in gam tuamtuam panin a guk leh a langtangin huhna ngah den uh hu ci-in Putin in Russian Federal Security Service (FSB) meeting ah tu ni-in gen hi.\nPutin in leitung om zia tu lianin bit loin tona (challenges) leh vauna (threats) khang semsem hi ci hi. A beisa kum in leitung om zia a ngeina bangin bit tuam lo a, tona leh vauna thak hong piang beh in, leitung ah politics leh economic kidemna leh kigal neihna hangin leitung bup leh gam kuam khat sung (regional centres) ah thuneihna kituhna khang semsem hi ci hi.\nPutin in FSB ten Russia gamgi zangin guihtheih, galvan leh biological galvan bawlte sim a puakte a dalna dingun thupia hi. FSB makapi lui leh tu lianin Russian Security Council makapi ahi Nikolai Patrushev in zong leitunga gam pawl khat leh company minnei mawhmah pawl khatte terrorist-te tawh kipawl uh hi cih thuman tawh a lahna ding (proof) kinei hi ci hi. “Gam pawl khat leh company lian pawl khatte tawh terrorist ten kizopna nei uh hi cih thuman tawh lah theihna kingah zom zel a, hih ten terrorist-te tung panin datsi/gimnamtui (oil) leh van bawlna dinga kizangte (raw materials) ngah uh a, terrorist tawh kipawl ten hih bangin a sum bawl theihna ding uh phalna (permit) pia in, amau ukna leitang sungah terrorists ten a vante uh a zuak theihna dingin suakta takin gamtangsak in, sum nangawn tawh uh uh hi,” ci-in Rossiyskaya Gazeta newspaper ten a interview na ah gen hi.\nRussia in Iraq leh Syria gam panin terrorist-te vauna hong pai khiat lohna dingin a beisakna dingin na kisem zom zel ding hi ci-in gen beh hi. Source: Sputnik/ Thang Khan Lian\nPrevious: Zogam sung pan Arakan Army te apai khiatkei uhleh Galvai tawh kipat kulding ci-in CNF in gen ~ CS Mung\nNext: I minam a beimang lohna dingin Zomi Nam Ni kemcingni ~ Tual Khan Suan\nManipur Tribals Forum, Delhi : Press release


url: =Best photography hong kong - Hong Kong photographer team SiuMing.DailyChoice\nSiuMing.DailyChoice\tApril 19, 2013 by sium8619\tPosted in Front Page and tagged with . RSS 2.0 feed. « Fion & Davis – Wedding Photojournalism by Kinson (SiuMing2 Team)\nAnnie & Derrick – Wedding Photojournalism by Kinson (SiuMing2 Team) »


url: =Laisiangtho’ gen Idol leh Zomi Idol ~ Rev. Thang Van Lian :: ZOMI DAILY\nposted on 27 August 2019 at 3:40 pm Lomkholna: Biakna, News, Thangvanlian, Zomi\nLai Siangtho sung a kigen Idol pen milim, khut tawh akibawl, Pasian taisanin mi tampi in akibia ahi hi. Tua milim biakna pen Idolatry – milim biakna kici hi. Pasian in deih lo hi.\nAmerican Idol, Zomi Idol cihte pen mihing hi uh a, milim hi lo hi. Biak dingin a kibawl hi lo a, amaute Pasian a it mahmah Pasian a phatphatte ahi zaw uh hi. Zomi Idol te kuamah in Pasian taisanin milim bia nai lo a, Pasian taisanin Zomi Idol a bia zong kuamah om nai lo hi. Social events te pen i biakinn leh i Pawlpi sung dan khatin i ngaihsut khak leh lunggim huai mahmah ding hi.\nAmerica gamah siatna tam lua, ci ding ihih leh pai loh ding leh zin loh pah sangkah loh ding leh sponsor zong zon se loh pah ding hi lel hi. Ahi zongin leitung mi khempeuh America pai nuam ciat, teng nuam ciat, dollar sponsor kideih ciat kidelh ciat hi. Siatna tam ta leh ut huai, deih huai, hin gim nam, khantoh gim nam, America thupha mah kingai ahih man hi.\nLeitung pen mawhna leh siatna tawh kidim ahih manin leitung paisan pah dingin kihilh sawm ihi hiam? Ahih kei leh Topan leitungah khuavak hi dingin hong sawl hi, ci-in piangthak kumpi sem ding, piangthak Idol dem ding, piangthak billionaire suak dingin kihanthawn zaw ding ihi hiam?\nIdol kammal kipatna a thu hoih kei, ci ding ihih leh gam min, van le na, nek le dawn, set van tuamtuamte, ni leh kha minte khempeuh zang loin om thei takpi ding ihi hiam? Muslimte patsa, Hindu te patsa, Buddhist te patsa ahih manin tua thu leh van le nate tawh kisawh kha lo thei takpi ding ihi hiam?\nLucifer zong music siam lua, Pasian lehdona in zang ahih manin ei zong music lam peuhmah satan vanzat hi, ci-in i biakinn ah music ging kilkel loin kikhawm nuam ding ihi hiam? Sex zong ze-etna hi, ci le sa lunggulhna hi, Pasian’ vai kei, ci-in i vekpi-in zi nei lo pasal nei lo misiangtho vive suak dingin kihilh ding ihi hiam?\nGoogle ah khen suk leng kitel ziau, dictionary en leng kitel pah hi napi bang hangin pil sam ding a kilawmte nangawn in hih vai gen sesu sese ihi hiam? Zomi Innkuan makaite leh ZOMUS te nasepna lawhsam hen, a ci ihi hiam? Khangthakte music ah a khantoh ding uh dah lua mahmah a, hih kipattahna leh mipi’ thapiakna pen thanem hen, a ci ihi hiam?\nZomi Idol deih lo teng in Zomi Idol hangin tuhun Khristiante pai khial taktak ta hi, cih nong laktel thei ding uh hiam? A thu bel hoih, a kammal bel ngaihsut huai, cih nemnum khawng tawh makaite lungnop mawhna ding bang paupau kul se mawk hiam?\nAmerican Idol hangin America gam Khristiante paikhialhna leh kipukna hong gen dih un. American Idol paikhial ahih kei leh a puk khatpeuh om kha mah in teh. Leitungah a puk kha thei lo Khristian a om ngei ding hiam? Ken anuai ah link tuamtuam media media tuamtuam pan a met zawkna leh Topa’ minthanna dingin a kizatna pawlkhat hong hawmsawn nuam ing.\nZOMUS leh ZOMI INNKUANTE lung hiang loin Zomi khantohna ding celebrity leh social events a nopci theithei hong hanciam toto ta un…\nAmerica Gam Khristiante leh American Idol kisai khakna pawlkhat:\n1. American Idols singing God’s praise, “Here I am to worship…”\n2. Christians dominate ‘American Idol’ Top 10; Finalists glorify God in the singing contest:\nTalented Christian singers have dominated the final Top 10 on “American Idol” on ABC, as six of the contestants have expressed their faith and glorified God through the singing competition. Some of the “American Idol” Christian finalists used their social media accounts to post messages of thanks to God after making it to the Top 10… https://www.christiantoday.com\n3. More than half of American Idol finalists are Christians:\nThe front-runners were announced on Monday and six of them have used the US show as platform to share about their Christian faith. Part-time minister and rocker Cade Foehner is one of those who has been vocal about God in the singing competition and on social media… https://www.premier.org.uk\n4. Should Christians be on ‘American Idol’?\nWe make rockstars out of our pastors and we’re questioning if laity ought to compete either in contests or to be successful? The desire for and pursuit of fame, recognition, etc. are not sinful so long as these are prioritized biblically. We cannot desire these things more than God; and we cannot be “crushed” if our dreams are not brought to fruition. In Christ, we should be satisfied regardless what life’s circumstances may be (Even pastors need to hear this on a regular basis)… https://sbcvoices.com\n5. American Idol Singers Who Got Their Start in Christian Music:\nLove it or hate it, American Idol is one of the most popular shows in America. Artists from the Top 12 have gone on to be superstars in many genres, including Christian, Gospel, Top 40/Pop, and Country. Many of them either started in the church or ended up on the Gospel charts. While each season has had Christians make the Top 12/13, so far, seasons 11, 8 and 6 have had the most. https://www.learnreligions.com\n6. Role of religion evident among ‘Idol’ finalists:\nA modified weekday service at Faith Builders International includes tuning into “Idol” after prayer. Pruitt says he’s been encouraging the congregation to vote for Gokey to keep him in the competition. https://www.today.com\n7. Faith Takes Center Stage on American Idol:\nSurprised? While Christians are certainly not strangers to the American Idol stage, six of this season’s top 10 – Kris Allen (shown right), Matt Giraud, Danny Gokey, Scott MacIntyre, Michael Sarver, and Lil Rounds – profess Christian faith, and many of them lead worship at their home churches. https://www.christianitytoday.com\n8. Top Religious Moments on ‘American Idol’:\nBy the title alone, the megahit reality TV show “American Idol” was bound to be religious. And faith is everywhere–in the music, in the contestants’ lives, and in the show’s most memorable moments. Check out the top 13 “Idol” moments from the past seasons… https://www.beliefnet.com\n9. ‘American Idol’s’ Christian connection:\n“American Idol”: An article in Sunday’s Calendar section about the link between Christian churches and “American Idol” referred to Leesa Bellesi’s husband as an ex-pastor. He is an active pastor. https://www.latimes.com/ Rev. Thang Van Lian\nPrevious: Zomi Idol (1) ~ Dr. Do Suan Mung\nNext: Kammal khat maw i buaipih uh ~ T. Sawmlian\nAmerican Idol , Zomi Idol ,leh Laisiangtho sungaa Idol pen a spelling ki bang ahih man in Bangbang i gen zong Pasian thu um ing, Laisiang ahibang in sanging akici thu um mi khat ih leh zat loding leh kihel vet loding hi in mu ing.


url: =Tate pattah ziading ~ Rev. Ngem Khawm Niang :: ZOMI DAILY\nposted on 25 September 2019 at 9:03 pm UTC+9:30 Lomkholna: Article, Childcare\nMi pawlkhat in tate pattah, hilh, tai kulkei, amau pianzia in hong om lel ding hi. A kihilhhilh tate zong a sia tam mahmah a, a kihilh hetlo tate pawlkhat zong hoih mahmah lel hi ci uhhi. Kihilh, ki pantah a, a pil theilo leh hilh le genloh pi a ahoih bel ommah in tamlo hi. A sia veve ding khat zong hilhloh a asiat sa’ng; hilh a asiat lungkimhuai zaw hi.\nHilh napi-a hongman kei teitei leh Nulepa mawhna tawmzaw hi. Laisiangtho in hilh ding, taai ding, pattah ding leh sat ding mah Nulepa vaipuak hongsuan hi. Hilh-a a sia sangin hilhlo-a asia tamzaw a, hilhloh a hoih sangin, hilh a hoihmah lungkim huaizaw hi. Tua man in –\n1. Pau a sinphet mah in thunget sinsak pah in.\n2. Laisiangtho kamngah zong sinsak in.\n3. Nisim a omdan ding geelsak in. (Thawh hun, kipuah hun, thunget hun, laisim, nasep, kisil, kimawl hun, sangkah hun….etc)\n4. Na tate lawm bangin ki kholhpih in.\n5. Sat leh taai akul ciang bek in zang in.\n6. Tate Jesu neihsak tum tentan in.\n7. Pau a sin teh gamtat leh kampau kilawm sinsak in.\n8. Tate it tuam, deihsak tuam nei kei-in.\n9. Nadang sangin tate kepna thupi sak zaw in.\n10. Hunpia hamtang in.\n11. A deih khempeuh uh leisak pah pah kei-in.\n12. Kampau hoihlo azat ciang taai-in.\n13. A neutung pan thuhilh kipan pah in.\n14. Van azatte amahmah koihsak kik in.\n15. Laibu aut peuhpeuh simsak kei-in.\n16. Lai simlo pi lai a on leh a hang kan in.\n17. Na tate muh in Nupa kitawng kei un.\n18. Sum thalawhsak in, sum haksatna telsak in.\n19. A duh bangbang pia pahpah kei-in.\n20. A sia te’n ahoihlohna honggen leh hilh pah in.\n21. Kikholhpih gilo aneih ding khaam in.\n22. Nasep kisinsak khin in.\n23. A ma a lopi, nathak khat hong ken teh dong tel in.\n24. A ma ading na sepsak te theisak in.\n25. Innsungah aw sang zangsak kei-in.\n26. Nipisang leh leitung sang gensia ngei kei-in.\n27. Khua sungah sawtpipi vaksak kei-in.\n28. Mundang a utna peuhah sawmgiak sak kei-in.\n29. Na Pasal/Zi hoihlohna na tate zak in gen kei-in.\n30. Na tate zak in a Sia te leh Pastor te gensia kei-in.\n31. Inn sungah milim ginalo te suang kei-in.\n32. A kilawm lo kizepna, a uanglua kipuah dingin hanthawn kei-in.\n33. A mailam thu dinguh hilhkhol den in.\n34. Mi tawh a kitot leh mawhsak zaw inla, ahang kan in!\nZan-in tho themthum inla, Pasian tungah kiko in. Na tate in Hehpihna angah na dingin na lungsim khempeuh pia in. Kongzing khempeuh ah naupang te puksi khin dektak uhhi. (Kahla 2:19)\nNipisang ii a deihna nam (5) te:\n1. Naupangte in Jesuh Khrih nei-in Pasian tawh a kithuah theihna dingun a nuntakna uh bawlpha ding\n2. Naupangte in nuntak hoih tawh a khantoh theihna ding leh midang te a it theihna ding\n3. Laisiangtho’ deihna bangin a khantohtheih na dinguh leh mipicing a suah theihna ding\n4. Pawlpi mi muanhuai suak in a khantoh theihna ding\n5. Amau pumpi mahmah kikem kiuk siangtho-in khantohna man/dik a neih theih na ding;\nNipisang Makai Siate neih ding thu te:\nPawlpi lam ah;\n(1) Maitai ding,\n(2) Kammal hoih pau ding,\n(3) Ciamnuih siangtho zang ding,\n(4) Thu a hoihlam in mu thei ding,\n(5) Midangte khual thei ding,\n(6) Kipuah siangtho hamtang ding, (maiphiat, puan siangtho)\nLungsim ngaihsutna lam ah;\n(1) Thumaan ding,\n(2) Deidan tuam neilo ding,\n(3) Cihtakna leh hanciamna nei ding,\n(4) Lungsim siangtho nei ding,\n(5) Muhkholhna (vision) leh geelkholh siamna nei ding,\nKha lam ah;\n(1) Pianthakna diktak kician nei mi, kipiakzawhna anei mi hi ding,\n(2) Pasian hongit mah bangin naupang te itna leh veina nei ding,\n(3) Khamangthang veina nei mi hi ding, Jesuh in Kalvary Singlamteh tungah sihna tawh hong tatkhiatna-ah naupang te a kihel ahihna asang mi hiding,\n(4) Naupangte nuntakna a khelzo ding Pasian in vangliatna nei hi cih amuang ngam mi hi ding,\n(5) Thunget hahkatmi leh Laisiangtho sim hahkat mi hi ding,\n(6) Thanuam ding, Naupang te ki tangsapna muhpih thei ding,\nNipisang Siate (Makai te) theih ding:\n1. Kam tawh hilhna sangin, gamtatna in thu tamgen zaw hi.\n2. Topa Jesuh Honpa-a asang (piangthak)mite bek in midang te lampi maan hilh thei hi.\n3. Naupang te sangin thuthei zaw dinga, a thusinte ban-ah naupang te dotna dawngthei dingin theihna hau mi hi ding hi. (sinbeh kanbeh ding)\n4. Laisiangtho thu thei mahmah dinga, Laisiangtho genna bangin a gamta mi hiding hi.\n5. Pasian bek in naupangte pilna pia thei hi cih phawk in Pasian theihna lam ah mipil a suahsakna dingin hanciam ding hi.\n6. Naupangte thalawpna leh lunglutna lam theihsawm dinga, amau tawh kituak in hilh ding hi.\n7. Thutheihna ding bek in hilhlo dinga, a lungsim ngaihsutna uh a zattheih na dinguh hilh ding hi. Thusinna-ah a lunglut theihna dingun makaih ding hi.\n8. Nipisang makai/sia te pen a thanuam, kimawl a uuk mi, naupang te tawh a kikhawl thei mi hiding hi. Awsiang nei, maitai thei, mi hehpih thei, kamtam lo, a ki niamkhiat mi leh midang te ahuhnuam mi hiding a, Pasian a muangzo mi hi ding hi.\n9. Naupang te teltheih pahpah dingin kammal zang dinga, khua sung kihona kammal te mah zang ding hi.\n10. Naupang te in bangzah thei uhhiam?cih lam hilo-in a kihilh thu te bangzah thei uh hiam cih kan tawntung dinghi.\nNipisang te Kumcin Awging tungtawn in ih theihtheihsa leh ih zuihzuih sa hi ta mah leh ih phawkkik zel ding deihna in ka sangkahna pan hong kihilh te hong hawmsawn kik ingh. Rev. Ngem Khawm Niang (Ciimnuai Christian Fellowship – Hakha)\nPrevious: Kuang Lui ~ Zam Thuam\nNext: Chin/Zomi te leh Australia Citizenship vai Update


url: =Sang Tuah Lungdampih na – FGA Tulsa\nSang Tuah Lungdampih na\nAdmin / April 26, 2015 / FGA File\nAbei sa March 27,2015 ni-in Tulsa khuapi ah om ahi, Tulsa Job Corps ah Zomi(9) bangin gualzawhna lukhuneelkai ongngah thei uhhi.Tua sungah FGATulsa pawlpi sungpan Tg.Pau Sian Thang @ Thangpi (HBI)Innlamna tawh ki sai leh Lia. Lang Khan Dim @Khannu (CNA) Nurse lam tawh ki sai-in diploma ongngah theih uh ahih manin lungdampihna ipulak hi.Amau te gelpen tulaitak in FGATulsa Youth leh Worship ah Pasian gamleh lei ading in citak takin, amapang te hi,in mailam ah zong anih mahun Tulsa Community College ah sangzop tohlai ding gelna nei uhhi.Topa’n ata te thupha ongpiak sak in,pilna cimna ongpiak sakin,agam leh minam ading in ongzat sak semsem lai ta hen.\nOng tung ding May kha sung in zong,Pasian hehpih na tawh High School manding sangnaupang tampi ki neilai hi.Amau te hangin i angtang a,adiakdiak in ipawlpi sungah minam kim ih hih mah bangin Zogam,kawlgam leh leitung bup amakaizo leh mite apan pih zo dingin thupha ongpiak sak ciat ta hen.\nCategory FGA File Tag News/Zolai\n← Tuun Nu te' Ni\nOKC Youth Combine Service Lawh Cing →\nFGATulsa Pawlpi Kum 10 Cin Pawi Ki Bawl\nFGATulsa Pawlpi Sia te Pianna Zogam lam zuanin dingkhia ta